
Apologeţii  ortodoxiei. 

Dăunăzi  citeam  într’o  revistă  străină  apelul  unui 
scriitor  american  cătră  tovarăşii  săi  de  muncă  intelectuală. 
Numitul  apel  lansa  ideia  unei  asociaţii  de  scriitori  care 
şi-ar  pune  rodul  strădaniilor  lor  în  slujba  lui  Hristos. 
Era  vorba  deci  de-o  ofensivă  misionară  menită  să  ducă 
mai  departe  opera  evanghelizării  neamurilor  de  pe  pă¬ 
mântul  nou  şi  să  zidească  evangheliei  Răscumpărăţorului 
forturi  inexpugnabile. 

Na  ştiu  dacă  închegarea  acestei  instituţii  atât  de  fo¬ 
lositoare  a  fost  dusă  la  realizare.  Foarte  probabil  însă 
că  da ,  întrucât  în  apus  asociaţiile  similare  ti  au  lipsit 
nici  până  acuma.  Ba  mai  mult ,  problema  religioasă  nid 
odată  tia  fost  îmbrăţişată  cu  mai  mult  entuziasm  şi  cu 
o  mai  adâncă  înţelegere  decât  în  vremile  noastre  de 
aprigă  învolburare  spirituală.  E  reacţia  celui  mai  pur 
element  din  sufletul  umanităţii  —  după  desechilibrul  şi 
ruina  morală  pe  care  crâncenul  răsboiu  ne  a  lăsat-o  drept 
moştenire  imediată. 

Reacţia  s'a  produs  şi  la  noi.  Şi  aceasta  este  con¬ 
statarea  care  ne  bucură  'ndeosebi. 

* 

Duhul  pustiirii  morale  şi  al  negaţiei  « filozofice »  s’a 
abătut  şi  pe  la  noi ,  prinzând  în  orbita  sa  atâtea  suflete 
crescute  la  « şcoala  raţionalismului  pur  şi  a  materialismului 

(care  poate  fi  şi  impur)».  Scriitori  cari  n'aa  încercat  nici 
odată  să  şi  dea  seama  de  adevăratele  temeiuri  ale  exi¬ 
stenţii  noastre,  nici  se  'nţeleagă  Esenţa  sufletului  nostru 
istoric  —  pentru  a  putea  îndruma  viitorul  nostru  cultural 
—  s'au  făcut  propoveduitorii  unui  « europenism »  cusut  cu 
aţa  care-şi  trădează  originea  ei  transnistriană,  sau  ai 
aşa  numitei  « libere  cugetări »  pe  care  de  bană  seamă  n’aa 
învăţat-o  nici  dela  sfătosul  Neculce,  nici  dela  E mine  seu. 

Sufletul  neamului  nostru  este  ortodox  prin  definiţie. 
Era  deci  firesc ,  ca  ofensiva  ireligiosităţii  să  fie  îndreptată 
împotriva  ortodoxiei  şi  a  Biserică  care-o  adăposteşte  ca 
pe  un  scump  tezaur. 

Luminaţii  ucenici  ai  lui  Bakunin  şi  Troţchi  —  sau 
ai  altor  măiestri  mai  vechi  dar  mai  puţin  periculoşi  — 
şi-au  pus  în  acţiune  catapultele  şi  « berbecii »  « argumen¬ 
telor»  lor  ca  să  distrugă  templul  ridicat  prin  truda  şi 
jertfa  strămoşilor  noştri.  Dar  cu  catapulte  de  papară  şi 
cu  săgeţile  minciunii  îndreptate  din  cetăţuia  de  carton  a 
unei  redacţii,  nu  se  câştigă  victorii.  Şi  nu  se  câştigă  mai 
ales  atunci  când  pe  meterezele  de  apărare  veghiază  ostaşi 
devotaţi.  Iar  meterezele  ortodoxiei  noastre  sânt  apărate 
cu  devotamentul  şi  vitejia  unor  ostaşi  ai  lui  Hristos. . . . 

* 

Dacă  apologeţii  ortodoxiei  n'ar  fi  decât  armata  de 
preoţi  slujitori  ai  sfântului  altar1  poate  na  ne  am  fi  ho¬ 
tărât  să  înseilăm  aceste  rânduri  zămislite  într'o  clipă  de 
bucurie  sufletească.  Lupta  preoţimii  noastre  —  oricât  ar 
fi  de  devotată  şi  de  înţeleaptă  —  fără  concursul  credin- 
-  doşilor  purtători  de  cuvânt  şi  de  condeiu  este  văduvită 
de  perspectivele  unei  izbânzi  desăvârşite.  Ea  pare-o  luptă 
zămislită  de  interese  profesionale  şi  însufleţită  de  idealuri 
prea  din  lumea  aceasta.  Chiar  dacă  nu  e,  ea  pare. 

Din  fericire ,  alături  de  slujitorii  consacraţi  ai  bise¬ 
ricii  lui  Hristos,  o  întreagă  armată  de  mireni  luminaţi, 
s'au  suit  « în  turnurile  înalte »  de  pază  ale  ortodoxiei. 
Cine  nu  s’a  întărit  sufleteşte  şi  nu  şi-a  sporit  credinţa 
strămoşească  din  scrisul  unui  lor  ga,  Mehedinţi  sau  Ră- 
dules cu- Motru?  In  timpul  din  urmă  însă  oastea  lui  Hri¬ 
stos  a  crescut  simţitor  prin  înrolarea  de  bunăvoie  a  unor 
apostoli  cari  sunt  o  adevărată  mândrie  a  Bisericii  şi  a 

neamului  nostru.  Lista  lor  începe  de  bună  seamă  ca  dl 
N.  Crainic ,  continuând  cu  d-nii  Q.  M.  Ivanov,  P.  Şeicaru, 
C.  Petrescu,  V.  Băncilă,  Mihdileanu  şi  alţii  —  mulţi, 
mulţi. ... 

Cuvântul  apostolatului  lor  răsună  până  departe ,  îm¬ 
pânzind  întreg  cuprinsul  ţării.  Entuziasmul  lor  trezeşte 
sufletele  amorţite  îndreptându-le  pe  drumul  Emausului. 
Replica  lor  loveşte  totdeauna  'n  plin,  silind  pe  vrăşmaşi 
să  se  ascundă  în  colbul  oropriei  lor  nimicnicii. 

Oastea  noastră  creşte...  Şi  ne  bucurăm  că  avem 
prilej  s'o  constatăm  la  jubileul  celui  de-al  16  lea  veac  dtla 
sinodul  ecumenic  nicean. 

Hristos  învinge  pretutindeni  şi  totdeauna! 

N.  Colan. 


Mântuitorul  ca  ziarist  sau  misiunea 
presei  creştine. 

«Ciudat!»...  vor  exclama  mulţi  citind  acest  titlu. 
«Pe  vremea^lui  Hristos  nu  existau  gazete  şi  după  câte 
ştim  el  nu  s’a  îndeletnicit  cu  scrisul  fără  numai  o  sin¬ 
gură  dată  şi  atunci  pe  nisip». 

Nici  noi  nu  avem  altă  părere.  Poate,  aceasta  este 
una  din  puţinele  chestiuni  în  care  suntem  de  acord  fără 
rezervă  cu  criticii  şi  tăgăduitorii  de  meserie,  gata  ori¬ 
când  să  facă  obiecţii  şi  să  producă  desminţiri. 

Şi  totuşi  Mântuitorul  ca  ziarist  este  o  imagine  pla¬ 
stică,  sugestivă  şi  de  o  vitală  actualitate. 

Care  contimporan,  deprins  să  interpreteze  multiplele 
şi  tumultuoasele  privelişti  ale  vieţii  prin  criteriile  lăun¬ 
trice  ale  conştiinţei  morale,  nu  a  ajuns  la  tragica  înche¬ 
iere,  că  în  lume  există  păcatul  şi  ceeace  e  mai  înspăi¬ 
mântător,  că  acest  păcat  creşte  aproape  în  progresie 
geometrică  anulând  în  fiinţa  omului  simţul  misterului 
adecă  percepţiunea  realităţilor  nevăzute. 

Cultura  intelectuală  se  află  într’un  contrast  uriaş  cu 
incultura  morală. 

Pe  când  cea  dintâi  a  înaintat  până  la  formele  exa¬ 
gerate  ale  intelectualismului  şi  cerebralismului,  incultura 

i* 


196 


REVISTA  TEOLOGICĂ 


morală  a  scoborât  până  la  imoralism  degenerând  chiar 
în  amoralism  ereditar. 

La  această  stare  au  contribuit  o  sumedenie  de  fac¬ 
tori  şi  împrejurări  —  toate  şi  toţi  organizaţi  pare  într’o 
conspiraţie  de  distrugere. 

In  această  vastă  şi  dureroasă  complicitate  cu  nihi¬ 
lismul  moral  al  secolului,  descoperim  într’un  post  de 
importanţă  şi  de  mare  răspundere  încadrată  şi  presa. 
Ei  i  s’a  încredinţat  serviciul  de  contagiune  rapidă,  în 
masă,  zilnic  şi  sistematic  —  a  sufletului  omenesc. 

Cele  mai  noi,  mai  ingenioase  şi  mai  inofensive  des¬ 
coperiri  tehnice  sunt  puse  azi  în  slujba  unei  fulgeră¬ 
toare  propagande  a  ideilor  şi  faptelor  omeneşti  prin 
presă.  Datorită  telefoniei  fără  fir  s’a  realizat  aceia  ce 
vom  numi  o  viaţă  omenească  în  neîntreruptă  şi  intensă 
corespondenţă  simultană  şi  universală. 

Dela  «prima»  până  la  «ultima  oră »  a  unui  ziar,  ce, 
altă  agenţie  poate  fi  mai  prompt  şi  mai  urgent  infor¬ 
mată  decât  acele  înarmate  cu  modernul  instrument  de 
comunicaţie  aeriană. 

Pe  undele  misterioase  ale  văzduhului  nu  sunt  tri¬ 
mise  însă  numai  veşti  despre  viaţa  superioară  a  lumii, 
despre  ceiace  are  ideal,  constructiv  şi  dumnezeesc  această 
viaţă  în  adevărurile  ei  fundamentale  şi  eterne,  ci  din 
nenorocire  şi  veşti  despre  ceiace  este  odios,  brutal  şi 
pervers  în  fiinţa  ei  frământată  de  patimi.  O  armată 
imensă  de  publicişti,  directori,  reporteri  şi  redactori  s’au 
specializat  în  meşteşugul  de  a  prinde  numai  aceste  ecouri 
ale  păcatului  universal  şi  a  le  înfăţişa  cât  mai  «senza¬ 
ţionale»  imaginaţiei  lacome  de  inedit  a  publicului. 

Comentariul  e  abundent  în  amănunte  menite  să 
evoace  momentul  criminal  sau  altă  perversiune  în  ceiace 
are  ea-  mai  culminant  din  punct  de  vedere  pasional  şi 
deci  mai  primejdios  pentru  slaba  alcătuire  sufletească  a 
cititorilor. 

Împotriva  acestui  soiu  de  presă  care  conştient  sau 
inconştient  contribue  la  ipertrofia  bestialităţii  umane,  e 
chemată  să  lupte  presa  de  moralizare  şi  de  profilaxie 
socială.  Pentru  a  creia  însă  o  astfel  de  presă  e  nevoie 

în  primul  rând  să  reformăm  mentalitatea  gazetarului  şi 
să  i  orientăm  preocupările  lui  în  sens  social  constructiv, 
adică  în  sens  etic. 

Din  « mercenar »  « pirat »  sau  « parazit »  al  scrisului, 
el  trebuie  să  devină  «apostol»,  adică  o  personalitate  cu 
o  serioasă  concepţie  despre  viaţă  şi  cu  o  precisă  şi 
viguroasă  atitudine  morală.  —  Ziaristul  e  chemat  azi 
să  se  convertească  adică  să  devie  un  misionar,  al  gân¬ 
dului  bun  şi  al  virtuţii.  Situaţia  lui  actuală  de  «salahor» 
de  «simbriaş»  sau  de  «trepăduş»  al  unei  întreprinderi 
mai  mult  comerciale,  e  nedemnă  pentru  ins  şi  deza¬ 
struoasă  pentru  societate.  Spiritul  mercantil  care  prezi¬ 
dează  mai  în  toată  publicistica  trebue  înlocuit  cu  spi¬ 
ritul  devotamentului  social  şi  al  jertfirii  pentru  intere¬ 
sele  superioare  ale  omenirii. 

Din  operă  de  contaminare  imorală  şi  anonimă  presa 
trebuie  să  se  prefacă  în  operă  de  formaţie  spirituală 
şi  de  orientare  vie  şi  personală.  Pentru  remedierea  me¬ 
diocrităţii  ziaristice,  prin  intelectualizare  superioară  şi 
prin  moralizare  sinceră  şi  profundă,  trebue  să  studiem 
procedeele  tehnice  şi  spirituale  de  care  s’ar  fi  folosit 
Mântuitorul,  dacă  ar  fi  fost  chemat  să  lucreze  în  re¬ 
dacţia  unui  ziar.  In  primul  rând  Mântuitorul  nu  s’ar  fi 
gândit  să  ajungă  popular  exploatând  defectele  oamenilor 
şi  satisfăcându-le  instinctele  lor  vulgare. 

Şantajul,  calomnia,  hipnoza  insinuării  laşe,  reclama 
trivială  şi  denaturarea  adevărului  i-ar  fi  fost  imposibile. 
Cu  un  vast  simţ  al  răspunderii  morale  personale,  ime¬ 
diate  faţă  de  sufletul  şi  de  interesele  superioare  ale  citi¬ 
torilor  săi,  Mântuitorul  n’ar  fi  putut  «scandaliza»  pe  ni¬ 
meni  prin  articolele  şi  reportagiile  sale.  Cameleonismul 
părerilor  politice  i-ar  fi  rămas  strein  şi  insuportabil.  Nu 
ar  fi  intrat  pentru  nimic  în  lume  în  solda  vreunui  om 
politic  —  pentru  a  sta  în  permanenţă,  cu  toată  inteli¬ 
genţa  şi  competenţa  sa  morală  în  slujba  adevărului  şi 
a  binelui  obştesc.  —  Ziarul  său  ar  fi  fost  expresia  unei 
intransigente  conştiinţe  morale  şi  un  îndreptar  invariabil 
al  vieţii  sociale  către  idealizarea  ei  progresivă  prin  «duh 
şi  adevăr». 

Ar  îi  studiat  actualitatea  în  valoarea  ei  eternă  şi 
n’ar  fi  făcut  de  pildă  apologia  răsboiului  agresiv  de 
dragul  deosebitelor  subvenţii  inavuabile  oferite  dintr’o 
parte  sau  alta. 

Ziarul  Său  ar  fi  însemnat  o  campanie  de  cultura¬ 
lizare  profundă  a  maselor  şi  o  cruciadă  eroică  împo¬ 
triva  ereziilor  lor  intelectuale  şi  morale.  In  chipul  acesta 
presa  patronată  şi  inspirată  de  Isus  Hristos  n’ar  fi  fost 
un  mijloc  de  intoxicare  sufletească,  ci  un  suveran  mijloc 
de  purificare  morală.  Ea  ar  fi  fost  o  presă  de  profilaxie 
şi  de  teurapeutică  sufletească  înlăuntrul  vieţii  sociale,  şi 
prin  urmare  o  instituţie  rezumativă  a  spiritualităţii  spe¬ 
ciei  şi  a  experienţelor  ei  succesive. 

In  acest  ziar  exemplar  nu  şi-ar  fi  găsit  loc  atâtea 
turpitudini  care  îneacă  paginile  gazetelor  moderne  — 
nu  s’ar  fi  destilat  în  atâtea  subtilităţi  viţiile  cele  mai 
uricioase  şi  nu  s’ar  fi  văzut  nici  o  caricatură  obscenă. 
El  ar  fi  reprezentat  o  lucrare  militantă  de  vulgarizare  a 
concepţiilor  sănătoase  şi  a  curentelor  creatoare  de  or¬ 
dine  şi  armonie  socială. 

Ziarul  lui  Hristos  ar  fi  fost  pacifist  şi  un  amvon 
al  dinamismului  spiritual  în  înfăţişerile  lui  etice  cele  mai 
genuine:  justiţie  şi  libertate.  Ar  fi  sprijinit  în  campaniile 
electorale  numai  candidaturile  personalităţilor  de  elită 
şi  care  şi- ar  fi  afirmat  valoarea  lor  morală  în  experien¬ 
ţele  vieţii. 

Reporterii  şi  redactorii  unui  asemenea  ziar  —  o 
adevărată  antologie  spirituală  a  omenirii  —  ar  fi  fost 
toţi  misionarii  unei  vieţi  ideale  şi  eroii  unui  crez  superior. 

Apologeţi  ai  virtuţilor  constructive,  ei  înşişi  le-ar 
fi  demonstrat  puterea  şi  frumuseţea  prin  propria  lor 
viaţă  individuală.  In  ideologia  fundamentală  a  acestui 
ziar  principiul  autorităţii  n’ar  fi  invalidat  principiul  car¬ 
dinal  al  libertăţii  —  ambele  colaborând  la  crearea  acelei 
disciplini  morale  atât  de  necesare  vieţii  omeneşti  şi  ac¬ 
tivităţilor  ei  infinite.  O  presă  creştină  —  adică  o  presă 
de  avântată  inspiraţie  etică  —  va  fi  cea  mai  bună  presă 
informativă,  politică  şi  chiar  cea  mai  bună  presă  eco¬ 
nomică  din  lume,  întrucât  ea  ar  isbuti  să  întreţină  în 
viaţa  popoarelor  o  stare  de  incandescenţă  spirituală 

prin  dezarmarea  fatală  a  tuturor  laşităţilor  seculare  din 
care  trăeşte  deocamdată  o  bună  parte  din  presa  para¬ 
zitară,  ineptă  şi  obtuză  a  zilelor  noastre.  Presa  creştină 
ar  fi  un  ferment  care  ar  influenta  profund  însăşi  esenţa 
vieţii  omeneşti  făcând  astfel  imposibile  atâtea  superstiţii, 
atâtea  ostilităţi  şi  atâtea  fanatisme  primejdioase.  E  un 
vis  într’adevăr  taumaturgic,  vor  răspunde  în  cor  corifeii 
presei  «aşa  cum  este»;  dar  e  un  vis  pe  care-1  visează  azi 
multe  conştiinţe  omeneşti,  dornice  să  vadă  coborând 
în  viafa  neamurilor  mai  multă  armonie  şi  mai  multă 
însufleţire  pentru  superiorele  lor  idealuri  şi  pe  care  va 
trebui  să-l  realizăm  fără  întârziere. 

Ziarul  creştin !  Iată  auxiliarul  cel  mai  de  preţ  al 
misionarismului  evanghelic  şi  al  idealismului  cultural  şi 
social  în  vremile  noastre.  Dr.  Gr.  cristescu. 


Relaţiile  bisericii  româneşti  ortodoxe  din  Ardeal  cu 

j  i 

Principatele  române  în  veacul  al  XViîl-lea. 

(Urmare.) 

Mănăstirea  Moiseiu  a  îndurat  multe  persecuţii  in  mijlocul 
unor  duşmani  de  neam  şi  lege,  cum  se  vede  din  scrisoarea 
egumenului  Calistrat  dela  Putna  adresată  Ia  1759  către  epis¬ 
copii,  vicarii,  protopopii,  preoţii  şi  boierii  din  Maramureş.1  Spune 
că  «numita  mănăstire  dela  Moiseiu  de  vechi  ctitori,  care  dintru 
început  au  zidit-o  şi  din  toată  râvna  inimii  lor  au  dat  şi  scri¬ 
soare  la  mâna  egumenului  şi  soborului,  ce  era  întru  aceea  vreme, 
să  fie  în  veci  a  sfintei  mănăstiri  Putna ;  pe  care  au  şi  stăpânit  o 
până  acum  înzadar,  fiindcă  dela  o  samă  de  vremi  încoace  din 
întâmplarea  vremilor  care  se  află  acolo  aşişderea  înştiinţăm,  fiindcă 
sunt  mănăstiri  şi  schituri  in  Moldova  închinate  printralte  ţări, 
aşa  şi  pe  aicea  sunt  închinate  în  Moldova  şi  sunt  căutate  de 
mai  marii  lor,  dela  cari  se  şi  folosesc,  aşa  şi  sfânta  mănăstire 
Putna  are  mănăstiri,  schituri  sub  stăpânirea  ei,  da  şi  în  schituri 
cum  şi  acest  schit  dela  Moiseiu  şi  datori  suntem  a  cerceta  cum 

1  lorga,  Inscripţii  ardelene,  I.  p.  237  no.  XI,  şi  Cziple,  Documente 
privitoare  la  episcopia  din  Maramureş  în  An.  Ac.  Rom.  secţ.  ist.  XXXVIII 
(1916)  pp.  375  -  6  no.  117. 

pentru  altele  aşa  şi  pentru  acesta,  —  aci  fiind  cu  ştire  şi  cu 
blagoslovenie».  Mitropolitul  Moldovei  Iacob  şi  a  soborului  mă¬ 
năstirii  «la  schit  am  ales  pe  Teofan  egumen:  adecă  socotitor 
şi  purtător  de  grije  la  acel  schit  din  Moiseiu».  Pofteşte  pe  toţi 
dregătorii  bisericeşti  şi  laici  ca  pe  «acest  frate  egumen  şi  alţi 
căiugăraşi  ce  s’ar  afla  din  porunca  noastră  acolo,  să  nu  se  su¬ 
pere  de  mine  Intru  nimica;  ce  să  aibă  bună  pace,  linişte,  odihnă 
să  slujească  atât  în  cele  de  afară  trebuinţe  cât  şi  la  cele  din 
lontru  ale  sfintei  liturghii,  urmând  buna  rânduială  a  bisericii 
Răsăritului,  să  nu  fie  de  nime  întru  nimica  smintit  afară  de 
dogmele  Răsăritului».  Şi  acum  urmează  'un  pasagiu  care  do¬ 
vedeşte  marea  noastră  toleranţă  religioasă  în  trecut  faţă  de  toţi, 
—  «pentrucă  şi  aici  în  ţara  noastră  a  Moldovei  sunt  mănăstiri 
şi  biserici  şi  au  pace  deşi  din  toată  rânduiala  şi  dogmele  Apu¬ 
sului,  de  nimene  întru  nimica  schimbate  sau  strămutate  atât  de 
sfinţi  arhierei  cât  şi  tot  cinul  bisericesc,  încă  le  dau  toţi  mare 
cinste  şi  laudă  după  cuviinţă  şt  dela  făcători  de  milă  boieri  şi 
neguţători  sunt  căutaţi  şi  miluiţi,  cărora  câţi  le  dau  milă  şi  în¬ 
durările  lor». 

Aşa  grăia  bunul  părinte  Calistrat  către  nişte  recalcitranţi 
duşmani  religioşi  şi  naţionafi,  cari  n’au  înţeles  niciodată  tradiţia 
religioasă  a  poporului  nostru  conformă  cu  sfânta  Scriptură: 
Dragoste  şi  ajutor  pentru  toţi,  chiar  şi  pentru  duşmani. 

3.  Relaţiile  bisericii  ardelene  cu  Mitropolia  din  Bucureşti 
(1701  —  1716)  şi  cu  episcopia  Râmnicului  între  anii 
1716  - 1739. 

Cronica  bisericii  din  Scheiul  Braşovului  ne  spune:  «După 
vreme  ce  s’au  unit  Atanasie  cu  popii  Ardealului  şi  au  rămas 
{ara  Bârsei  şi  Făgăraşul  numit,  câţi  au  tribuit  nu  s’au  mai  preoţit 
la  Atanasie,  ce  s’au  preoţit  tot  în  ţara  muntenească,  numai  da 
şi  iui  Atanasie  câte  ceva  cinste  şi  dâjdile,  iar  de  alte  au  fost 
în  pace»1.  Cronicarul  ungur  contimporan  Mihai  Cserei  ob¬ 
serva:  Iar  Românii  din  ţara  Bârsei,  nu  vrură  să  fie  sub  epis¬ 
copul  cel  român,  nici  sa  se  unească  cu  papistaşii,  mare  patron 
având  pe  Vodă  din  ţara  românească,  a  cărui  voie  împăratul 
încă  nu  vrea  să  o  calce.  Drept  aceea  a  trimis  soli  Ia  Constan- 
tinopoî.  de  au  vestit,  că  ei  vreau  să  rămână,  cum  au  fost  mai 

1  Ed.  Stinghe,  p.  44. 

înainte,  în  religiunea  grecească  şi  nu  vreau  mai  mult  să  asculte 
de  episcopul,  carele  acum  s'a  papistăşit».1  Românii  aceştia  măr¬ 
ginaşi  deci  nu  voiau  să  ştie  nimic  de  unire,  ei  ţineau  mai  presus 
de  toate  la  legăturile  cu  fraţii  lor  din  Ţara  Românească  şi  la 
legea  lor  strămoşească,  pentru  care  «mai  bucuroşi  sântem  a  muri 
—  zic  ei  într’o  petiţie  cătră  împăratul  Carol  al  IV-lea3  —  decât 
să  ne  schimbăm  din  lege  cât  de  puţin,  căci  şi  în  vremile  Cru- 
tilor  şi  s’au  bătut  cu  turcii,  mulţi  oameni  de  ai  noştri  au  dat 
ajutor  împăratului  şi  terii  şi  mulţi  au  perit  la  răsboiu,  alţii  sânt 
robi  şi  acum  la  Tătari,  încă  şi  din  feciorii  preoţilor  din  Braşov 
şi  rămânem  şi  de  acum  gata  a  asculta  pre  luminatul  împărat 
şi  ai  sluji  cu  dreptate,  tocmai  şi  capul  a  ne  pune  numai  lege 
să  avem  şi  sufletele  să  nu  ni  se  tulbure». 

Nefiind  în  Ardeal  un  episcop  român  ortodox  Românii 
din  ţara  Bârsei  având  în  fruntea  lor  pe  protopopul  din  Scbeiul 
Braşovului,  ei  păstrează  legături  ierarhice  cu  Mitropolitul  dela 
Bucureşti,  la  care  se  adresează  pentru  trebuinţele  lor  bisericeşti 
şi  sufleteşti.  Preoţii  de  aici  mergeau  la  sfinţire  la  Bucureşti  cu 
scrisorile  necesare  din  partea  protopopului  şi  a  judelui  din  Braşov, 
iar  Vlădica  apoi  aviza  pe  aceştia  despre  săvârşirea  sfintirei  dând 
şi  unele  îndrumări.  Aşa  scrie  la  21  Iulie  1701  Mitropolitul  Teo- 
dosie  cătră  protopopul  Vasile  din  Braşov:8  «Ne  scrii  pentru  o 
biserică  de  acolo  dela  Satulung  cumcă  au  rămas  fără  de  preot, 
că  preotul  care  au  fost  la  acea  besereca,  au  mers  la  besereca 
Măriei  Sale  Vodă  den  Făgăraş  şi  at  ales  pe  acest  grămătic 
anume  Petcu,  care  I-aţi  trimis  aici  ca  să-l  hirotonim,  să  fie  acolo 
la  aceea  beserecă . . .  I-am  făcut  şi  preot  şi  l-am  ţinut  câteva 
zile  aici,  de  au  slujit  şi  ieturghie,  de  s-au  mai  deprins  câte  ceva, 
l-am  fi  şi  mai  ţinut,  ca  să  înveţe  rânduiala  preoţiei  desăvârşit, 
numai  zicând,  că  besereca  aceia  stă  închisă  şi  făr  de  slujbă  şi 
cumcă  să  va  învăţa  rânduiala  preoţiei  şi  acolo  l-am  slobozit  de 
au  venit.  Deci  viind  acolo  puneţi*l  ca  să  înveţe  toate  rânduialele 
preoţiei  cum  se  cuvine».  Privitor  la  cartea  judelui  adusă  «nu 
ştim  dela  dumnealui  ne  au  fost  au  ba,  căci  ca  ştim,  ca  dum¬ 
nealui  când  ne  scriia,  să  iscălia  în  carte  ungureşte  într’alt  chip, 

1  Şincai,  Cronica,  ed.  1872  pp.  316—7. 

3  Biserica  ortodoxă,  XI  pp.  1031—2  {Scrisoarea  e  scrisă  cu  litere  latine), , 

*  Stinghe,  Documente  etc.,  I  pp.  13—4  no  VII;  Vezi  autinuse  dela 
Mitr.  Teodosie  în  bisericile  ardelene,  unul  la  Râmeţi.  lorga,  Inscripţii  ar¬ 
delene,  I  p.  208  no.  IV. 

nu  ca  acum  rumâneşte».  La  urmă  il  întăreşte  în  credinţă,  *nemlc 
să  nu  vă  temeţi  de  faptele  şi  lucrurile  acelui  diavol  Atanasie ». 
Altă  dată,  în  18  Sept.  1706,  îi  scrie  aceluiaş  protopop,  că  «pe 
frate  tău  Oprea  l-am  hirotonisit  şi  diacon  şi  preot,  şi  l-am  trimis, 
nefăcând  aici  nimic  altă  zăbavă»,  pentrucă  «v  au  rămas  biseri¬ 
cile  fără  de  preoţi».  Dar  «l-am  pus  subt  groaznică  afurisenie  şi 
rupt  mare  blestem,  ca  să-şi  păzească  credinţa  pravoslavnică  ne¬ 
clătită,  să  întărească  şi  pe  alţi  creştini  cu  învăţătură ...  şi  «veţi 
mai  da  şi  voi  învăţătură  de  cele  ce  veţi  pricepe».1 

Era  datina  ca  totdeauna  la  schimbarea  de  Mitropoliţi  cari 
se  intitulau  şi  Erarhi  ai  Plaiurilor  (=  Ardealului)  —  aşa  s’au 
intitulat  Mitropoliţiî  Teodosie,2  Antim,3  Daniil,4  —  cel  puţin  un 
preot  şi  un  gociman  din  Schei  să  se  prezinte  înainte  şefului 
bisericii  pentru  blagoslovenie,  etc.  Braşovenii  împedecaţi  de 
ceva  cauză  nu  s’au  prezentat  noului  Mitropolit  Daniil  (în  Febr. 
1708),  de  aceea  acesta  le  scrie  în  2  Decemvrie  1708,  cuvintele 
următoare:  «De  când  s’au  întâmplat  preslăvire  a  răposatului  kyr 
Teodosie  mitropolitul,  şi  rămăind  noi  în  locul  sfinţiei  sale,  de 
multele  valuri...  ce  ne  împresoară,  n’am  avut  vreme,  ca  să  vă 
scriem  odată  şi  să  vă  trimitem  şi  ceva  învăţătură,  după  datoria 
ce  avem,  de  vreme  ce  şi  acea  sfântă  biserică  se  află  supt  pur¬ 
tarea  noastră  de  grijă  (mai  vârtos  dela  anul  1701,  de  când  s’au 
făcut  unie  în  ţara  Ardealului  şi  vaţi  legat  şi  cu  zapis  stăpâni- 
toriîor  ţării  aceşteia)».  Le  dă  sfaturi  să  nu  lenevească,  <să  ve¬ 
niţi  în  toţi  anii  câte  unul,  sau  câte.  doi  după  legătura  ce  aţi 
făcut  ca  sd  vă  învăţăm  cele  ce  se  cuvin »,  apoi  să  aleagă  gociman 
«om  de  ispravă  şi  cu  frica  lui  Dumnezeu»,  care  să  crească  ve¬ 
nitul  bisericii,  nu  cum  au  făcut  alţii  de  l-au  scăzut.  Să  se  facă 
bună  gospodărie  cu  banii  împrumutaţi  şi  dobânzile  lor.0  Şi 
fiindcă  Braşovenii  nici  după  această  scrisoare  nu  s’a,u  dus  să-l 
cerceteze  pe  Mitropolitul  Antim,  le  trimite.  Ia  3  August  1709, u' 
câteva  rânduri  de  mustrare :  «socotind  cât  de  greu  şi  mare 
păcat  este  neascultarea»,  se  apropie  un  an  întreg  «decând  aşa 
pe  dumnevoastră,  precum  şi  pe  preoţii  bisericii  de  acii,  ca  pe 
nişte  mădulari  vă  ştiam  de  trupul  nostru  lipite,  cu  scrisoarea 

1  Ibid  I  p.  88  Nr.  XV. 

2  Bianu— Hodoş,  Bibliografia  românească  veche,  Buc.  1903,  p.  448. 

4  Ibid.,  p.  549, 

4  Ibid.  II,  p.  21. 

‘  Stingbe,  o.  c.  pp.  43  *  5  Nr.  XVIII  (nu  din  1709). 

Ibid.,  pp.  41-8  Nr.  XVII. 


smereniei  noastre  v’am  fost  cercetat,  îndemnând  pe  unul  măcar 
din  preoţii  de  aici,  ca  să  vie  să  se  arate  înaintea  noastră,  pentru 
luare  de  binecuvântare  şi  învăţătură,  după  datoria  ce  o  aveţi 
faţă  de  scaunul  Mitropoliei  noastre  încă  dela  1701,  din  zilele 
lui  kyr  Teodosie.  «Până  acum  de  atâta  vreme  nu  numai  că 
pre  nimeni  dintr’acei  preoţi  de  acii,  aici  vedem  arătându-se,  ce 
nici  măcar  răspunsul  lor,  şi  vai  de  neascultare,  că  s’au  înstreinat 
dela  ocolul  oilor  noastre,  nu  ne  învrednicim  a  lua,  de  care  nu 
puţin  ne  mişcăm  a  gândii  de  dânşii,  şi  a  propune  cu  deadinsui, 
pentru  rumperea  lor  de  cătră  chivernisirea  păstoriei  noastre. 
Pentru  aceasta...  cerem  întPadins  dela  dumneavoastră  răspuns, 
pentru  atâta  tăcere  şi  nebăgarea  lor  de  seamă,  pricina  ce-au 
fost  şi  ce  iaste,  care  pohtim  cum  mai  fără  de  zăbavă,  să  avem 
dela  D-voastră  ştire,  să  ştim  cum  va  trebui  a  îndrepta  şi  ocâr- 
muirea  datoriei  noastre  cei  duhovniceşti».  Mare  a  fost  însă 
bucuria  arhipăstorului,  când  a  primit  pe  popa  Cârstea  şi  Du¬ 
mitru  Albaţ  din  Braşov,  cum  se  vede  din  scrisoarea  din  20 
Oct.  1709,1 * * 4  «am  Înţeles  acele  pricini,  ce  v’au  făcut  de  n’aţi 
venit  nimeni  din  voi»  până  acum,  «de  această  dată  vă  ertăm 
şi  vă  blagoslovim  şi  rugăm  pe  Dumnezeu  să  vă  dea  spor  şi 
ajutor  întru  toate,  atâta  la  cele  sufleteşti,  cât  şi  la  cele  trupeşti». 
«De  acum  înainte  să  cercetaţi  mai  adese  pe  maica  voastră  cea 
sufletească»,  adecă  Mitropolia  din  Bucureşti, 

Bunele  raporturi  între  Braşovenii  ortodoxi  şi  Vlădica  Antim 
s’au  menţinut,  căci  la  15  Februarie  1713  le  răspunde:  «Două 
scrisori  ce  ne-aţi  trimis  ne- au  venit  şi  cele  ce  ne-aţi  scris  am 
înţeles»,  diaconul  şi  grameticul  trimişi,  i-a  hirotonit  pe  unul 
preot,  pe  celalalt  diacon.  In  ce  priveşte  neînţelegerile  ce  le  au 
cu  Atanasie  le  scrie  aşa:  «Iar  pentru  supărarea,  ce  aveţi  de 
cătră  vlădica  de  aici  şi  de  către  ceilalţi  papistaşi,  să  mai  fie 
îngăduială,  că  peste  puţinele  zile  vă  vom  trimite  altă  scrisoare, 
intru  care  pe  larg  vă  vom  scrie  pentru  toate  lucrurile,  ce  veţi 
iace,  şi  vâ  vom  trimite  şt  cartea  aceia,  te-am  pas  de  a  o  face, 
cu  care  $ă  vă  puteţi  apăra»'1  Nu  ştiu  de  ce  carte  vorbeşte  aici 

1  Stinghe,  o.  c.  1  p.  47-9  Nr.  XX  (nu  din  1710);  In  1708  Martie  e 
in  Şeheiui  Braşovului  un  episcop  grec  Dionisie  de  Heraclea,  unde,  perse¬ 

cutat  de  Atanasie  nnitui,  trece  în  Ţara  Românească.  Dragomir,  Istoria 
desrobirii  religioase  a  Românilor  din  Ardeal  în  sec.  al  XVlII-lea ,  I,  Sibiu, 

1920  pp.  15—6  Nr.  6. 

4  Ibid.,  p.  49—59  Nr.  XXII ;  şi  Biserica  ortodoxă,  XI  1888)  p.  1034  Nr.  II. 

Vlădica  şi  dacă  peste  tot  le-a  tipărit-o,  deşi  mai  aminteşte  odată 
de  ea  în  17  Maiu  acelaş,  într’o  scrisoare  cătră  preoţii  din  Şchei: 
«Pentru  nişte  cărţulii,  ce  ne  pohtiţi  să  vă  trimitem,  pentru  su¬ 
părarea  ce  aveţi  de  papistaşi,  n’am  putut  să  Ie  isprăvim,  ci  va 
mai  fi  îngăduială,  până  ce  va  trece  praznicul  Sfântului  Con¬ 
stantin,  şi  după  aceia  vom  sta  cu  tot  denadinsul  de  vom  is¬ 
prăvi,  şi  vă  vom  trimite».1  Tot  aici  mai  spune  că  pe  cei  doi 
gramatici  i-a  hirotonit  pe  unul  diacon  şi  altul  preot,  trimite  prin 
ei  sfântul  mir,  când  vor  mai  avea  lipsă  de  mir,  sau  alte  trebi, 
numai  «să  avem  ştire  şi  vă  vom  face  după  pohta  voastră». 
Cunoaştem  dintre  cei  sfinţiţi  de  Antim  pe  diaconii  din  Braşov, 
cari  au  fost  apoi  preoţi  la  biserica  sf.  Nicolae  din  Şchei  şi 
anume:  Ion  fiul  popii  Petru  Cărăuş  sfinţit  în  1713  2  şi  Radu  fiul 
popei  Radu  Tempea  în  19  Febr.  1716.3  Numele  învăţatului  şi 
evlaviosului  Mitropolit  Antim  era  cunoscut  nu  numai  în  Ardeal, 
ci  şi  în  Maramurăş  şi  Bihor.  In  biserica  maramurăşauă  din 
Borşa  se  păstrează  un  antîmis  dela  Antim  Mitropolitul  Ţării 
Româneşti.4  In  Bihor  când  se  prezentă,  pe  la  1710,  vicarul  ca¬ 
tolic  Mihai  Kebel,  ca  să  câştige  pentru  papistaşi  pe  Românii 
de  aici,  aceştia  îi  răspund,  ca  să  aducă  întâiu  scrisori  de  reco¬ 
mandare  dela  Vlădica  Antim  din  Ţara  Românească,  dacă  acesta 
vrea,  apoi  şi  ei  se  supun  vlădicului  papistaş  şi  vicarului  său 
Kebel.6 

Mulţi  dintre  boierii  Ţârii  Româneşti,  în  urma  darurilor  şi 
binefacelor,  erau  ctitorii  bisericii  din  Şcheiul  Braşovului,  şi  în 
aceasta  calitate  aveau  drept  să  se  amestece  in  trebile  interne 
ale  bisericii,  ca:  alegeri,  administraţie  a  averii,  etc.  Spătarul 
Mihai  Cantacuzino,  ca  ctitor,  trimite,  în  9  Dec.  1708, 6  un  om 
al  său,  ca  să-l  reprezinte  la  alegerea  de  năstovnic  în  locul  ră¬ 
posatului  Ghierghe  Vătaful  din  Şchei.  Doreşte  să  aleagă  un 
om  de  care  «să  ne  putem  bucura».  După  alegerea  «gocima- 
nului»,  7  Februarie  1709,  le  scrie  astfel:  «Până  acum  nici  un 
răspuns  n’am  dat,  pricina  n’au  fost,  că  doar  noi  n’am  binevoit 
acel  săbor»,  în  care  s’a  ales  gocimanul,  nici  că  noi  «am  vrea 

1  Stinghe  o.  c.,  pp.  50—51  Nr.  XXII;  şi  Biserica  ortodoxă  XI  (1888) 
p.  1033  Nr.  I. 

*  Stinghe,  Istoria  biserecii  p.  44. 

3  Ibid.,  p.  45. 

*  Bârlea,  o.  c.,  p,  34  Nr.  132. 

6  Firu,  Biserica  ort.  rom.  din  Bihor  (1700—1750),  Carans.,  1913  p.  47. 

6  Stinghe,  Documente  etc.,  1  pp,  46—7  Nr.  XIX  (nu  din  1709). 

să  stăm  împotriva  acei  alegeri  şi  hotărâri  a  motivelor  voastre», 
fără  am  tot  aşteptat,  după  cum  mi-aţi  scris,  pe  noul  gociman, 
care  va  veni  aici  <aducând  şi  catastişele  sfintei  biserici  să  le 
vedem»,  de  aceia  nu  le-a  răspuns  până  acum...  «Iar  pentru 
odăjdiiie  sfintei  biserici,  ce  aţi  trimis  ca  să  se  ridice  de  aici  şi 
să  aducă  acolo,  adevărat  că  vreme  ar  hi  acum  după  atâtea 
nevoi  şi  tulburări  de  mulţi  ani  să-şi  câştige  sfânta  casă  podoa¬ 
bele  sale  şi  să  se  bucure  pravloslavnicii  de  ele,  dar  crede  că 
acum  nu  e  timpul  potrivit  şi  ar  fi  bine  să  se  amâie  aducerea 
lor  până  la  Paşti.1 

Avem  o  frumoasă  scrisoare,  din  29  August  1720,  a  noului 
Mitropolit  Daniil  din  Ţara  Românească  către  preoţi,  gocimani, 
şi  juraţii  bisericii  din  Scheiu  Braşovului,  în  care  grăieşte  aşa:4 
Scrisoarea  ce  ni-aţi  trimis- o  prin  cucernicul  preot  Radul,  ne-au 
venit  şi  cu  multă  bucurie  şi  dragoste  părintească  o  am  primit, 
ne-a  informat  despre  sănătatea  şi  buna  voastră  stare  şi  foarte 
ne  a  părut  bine».  Fiind  bolnav  n’a  putut  se  prezinte  în  persoană 
scrisorile  lor  Domnului  Nicolae  Alexandru  Mavrocordat  şi  n7a 
putut  «nici  să  grăim  Măriei  Sale  cu  cuvântul»,  dar  a  intervenit 
prin  prietini  şi  <vi  s’au  isprăvit  tiebile,  precum  veţi  vedea  şi 
răspunsul  dela  Măria  Sa  Vodă*.  Luând  scaunul  de  Mitropolit, 
în  locul  răposatului  Mitrofan,  «nu  să  pare  să  vă  fiu  mai  cer¬ 
cetat  cu  o  scrisoare,  dar  pentru  căci  vă  ştim,  că  sânteţi  şi  în 
dragostea  voastră  oi  cuvântătoare  ai  turmei  lui  Hrisfos  şi  supt 
a  smereniei  noastre  purtare  de  grijă,  nici  acum  nu  lipsim  a  nu 
vă  mângâia  cu  cuvântul  de  învăţătură,  văzându  vă  că  sânteţi  în 
mijlocul  celor  de  alte  neamuri,  cari  cu  răsvrătire  sânt  împotrivă 
şi  vouă  şi  credinţii».  Să  păstreze  credinţa  cea  dreaptă  şi  faptele 
bune.  Ştiind  situţia  lor  grea,  supuşi  zilnic  la  ademeniri  şi  silă 
a  credinţii,  adaugă  aceste  cuvinte  cu  grijă  părintească:  «Cunosc 
că  aci  să  află  mulţi  lupi  a  multor  eresuri  şi  dăjghinări,  îmbră¬ 
caţi  cu  piei  de  oaie  şi  pentru  acfeasta  mă  tem,  ca  nu  cumva 
prin  nepriceperea  minţii  voastre  şi  prin  neînvăţătura  răspunsului 
sfintei  scripturi,  să  vă  arătaţi  luptători  neputincioşi  şi  străini 
ostaşi  ai  lui  Hristos . . .  iar  voi  iubiţii  mei  fii  vedeţi  să  nu  vă 
înşelaţi,  ca  fiii  periciuni  nici  să  vă  asâmănaţi  lor,  nici  să  um¬ 
blaţi  pe  căile  lor,  că  sunt  aducătoare  de  rău  şi  surpăcioase  în 
prăpăstiile  iadului,  ci  umblaţi  pe  calea  Domnului,  care  duce  Ia 

*  tbid.,  pp.  39—41  Nr.  XVI. 

4  Ibid.  pp.  57—60  Nr.  XXVI  (nu  din  1721). 

viaţa  cea  de  veci».  Grijiţi  de  «cei  mai  proşti,  cari  zăbovesc  pe 
la  băuturi  beţive  şi  dintr’aceia  iubesc  adunări  şi  întrebări  de 
multe  voroave  şi  de  învăţătura  sunt  reci  şi  deşărţi»,  ca  să  nu 
ne  amăgească  şi  să  se  dejghine  de  sfânta  biserică  a  Răsăritului», 

Altă  dată  Ia  1  Sept.  1721  Daniil  scrie  preotului  Radu  din 
Schei  în  chestia  unei  tipografii  dusă  ia  Făgăraş  şi  pentru  nişte 
cărţi  bisericeşti  cerute1:  Popa  Sava  tipograful  ne-a  arătat  o  scri¬ 
soare  dela  Miolitva  ta,  intru  care-i  scrii,  pentru  meşteşugul  ti- 
pografiei,  care  este  la  popa  Ivan  dela  Făgăraş2,  pus  de  Dionisie 
acolo,  cumcă  ai  silit  în  tot  chipul  cu  multe  făgăduinţe  şi  prin 
preţuiţi  l-au  făgăduit  cumcă-I  vor  da».  Radu  ceruse  12  molit* 
velnice  şi  2  ohtoice;»  molitvelnice  sânt,  ohtoice  nu  să  află  nici 
măcar  unul,  ci  aşa  am  socotit  de  vreme  ce  ohtoice  nu  să  află, 
am  trimis  14  molitvelnice,  de  care  s’au  tipărit  acuma,  la  molitva 
ta».  Preţui  unui  moletvenic  să  fie  cel  puţin  3  taleri;  dar  «sale 
dai  la  aceia,  cu  care  vei  fi  vorbit  (în  83  taleri)  şi  să  iei  acel 
meşteşug  aşa  pecetluit  de  Dionisie  (eclesiarhul,  episcopului  Da- 
maschin  de  Râmnic)  şi  prin  multă  osteneală,  care  ai  luat  până 
acum,  să  ni-1  şi  trimiţi...  Popii  lui  lvan  dela  Făgăraş,  încă  i-am 
scris,  ci  aşa  socotim,  că  va  sili  şi  el,  iar  pentru  episcopul  Da- 
maschin,  ce  au  zis  să  nu  se  dea  acele,  că  are  datorie  la  Dio¬ 
nisie,  cât  pentru  aciasta  de  va  avea  zapis,  să-l  trimită  aice,  să 
apuce  pe  cei  ce  stăpânesc  ale  lui  Dionisie  şi  aie  lui  Antim  şi 
să-i  plătească,  că  tipografia  n’a  fost  nici  a  lui  Antim,  nici  a  lui 
Dionisie,  ci  a  fost  a  Domnului  şi  a  ţării  şi  a  mitropoliei,  ci 
pentru  toate  acestea  pune  nevoinţă  să  le  scoţi  şi  să  ni  le  tri¬ 
miţi».  Era  vorba  aici  de  o  tipografie  pe  care  Antim  o  pusese 
zălog  ia  un  negustor  din  Făgăraş,  nu  ştim  dacă  a  putut-o  scoate 
Damaschin  sau  Mitropolitul  Daniil,  care  stăruie  aşa  de  mult 
pentru  ea. 

Daniil  a  făcut  Diacon  pe  Gheorghe  fiul  protopopului  Florea 
din  Scheiu  ia  11  Februarie  1722s.  Când  jipa,  popă  în  Schei,  fiu 
al  protopopului  Vasiiie  Grid,  a  trecut  la  uniţi,  numindu-1  pro¬ 
topop  peste  ţara  Bârsei,  vedem  că  Mitropolitul  Daniil,  în  25 
Octomvrie  1723,4»  au  trimis  grea  şi  groaznică  afurisenie  Jepei  şi 

*  Stinghe,  Documente.  1  pp.  64—6  Nr.  XXVIII  (nu  din  1721). 

!  Prin  «osteneala»  acestui  popă  Ivan  se  tipăreşte  la  Râmnic  în  1733 
o  LUurghie.  Bianu-Hodoş  Bibliografia  românească,  II  p.  48. 

3  Stinghe  Istoria  beserecei,  p.  56. 

4  Ibid,  p.  71. 

casei  lui,  şi  altor  creştini,  cari  vor  intra  în  casa  Iui,  sau  vor 
şedea  să  mănânce,  sau  să  bea  cu  el,  care  poruncă  întelegându-o 
noi,  cu  toţii  ne-am  ferit  de  el  şi  de  casa  lui  şi  am  păzit  po- 
runca  arhiereului  nostru» — zic  Braşovenii.  Şase  ani  a  stat  popa 
unit  Jipa  sub  groaznicul  blăstăm  al  Mitropolitului  dela  Bucureşti 
în  dispreţul  general,  îndurând  toate  mizeriile,  tânguindu-se  şi 
la  guvern  (1  Iunie  1726),  că  dacă  nu*l  va  apăra,  «eu  cu  biata  fe¬ 
meia  mea  şi  cu  copiii  mei  voi  ajunge  Ia  un  năcaz,  care  va  fi 
şi  este  mai  rău  decât  moartea»1.  Văzând  că  vieţuirea  lui  e  im¬ 
posibilă  în  ^cest  centru  de  dârji  ortodocşi,  şi  având  grele  mu¬ 
strări  de  conştiinţă,  se  hotăreşte  să  se  întoarcă  la  legea  stră¬ 
moşească.  Cronica  din  Schei  ne  spune,2  că  Ia  1728  Martie  10 
Jipa  «dusu-s’au  Ia  fraţi  şi  foarte  plângând  şi  zicând  că  lui  încă 
îi  pare  rău  de  ce  au  făcut,  ce  numai  el  se  va  întoarce  la  pra- 
voslavie  şi  va  merge  la  vlădica  şi  va  pleca  capul  doară  ÎI  va 
ierta.  Intr’acest  an  April  2  s’au  dus  în  ţara  muntenească,  şi  n’au 
mers  ia  Bucureşti,  ci  au  şezut  la  Deal  la  Cernăteşti  şi  au  pus 
pe  nişte  negustori  să-i  vorbească  vlădicei  pentru  el,  şi  tot  aşa 
au  şezut  acolo  la  Deal  până  la  Maiu  4,  deci  necutezând  să  dea 
faţă  cu  vlădica  au  fugit  şi  de  acolo  peste  Olt  la  Craiova.  Iar* 
au  venit  aici  la  Braşov  Iulie  6  şi  ia  Iulie  8  iară  au  ieşit  de  aici 
şi  au  mers  la  Câmpulung.  După  aceia  cercând  vremea  prin 
prietini  au  întrat  la  părintele  mitropolitul  şi  destule  certări  dându-i, 
l-au  dat  pe  seama  unui  duhovnic  ales,  şi  spuind  el  ce  va  fi 
spus,  l-au  ertat».  Daniil  cu  data  de  1  Sept.  1728  îi  dă  o  «carte 
de  credinţă  lui  Jipa,  care  la  doi  dejghinaţi  arhierei  din  Ardeal 
s’au  supus  şi  din  învăţăturile  beserecei  răsăritului  s’au  depărtat 
şi  l-am  lepădat  dela  besereca  ca  pe  madular  netrebnic  şi  toată 
casa  Iui.  Apoi  el  cunoscându-şi  greşala,  «au  căzut  cu  multă  ru¬ 
găminte  înaintea  noastră»,  un  duhovnic  l-a  examinat  conştien- 
ţios  şi-a  mărturisit  toată  învăţătura  drept  a  bisericii  Răsăritului, 
«blăstămând  cu  gura  lui  toate  eresurile  apusului»,  primind  şi  canon, 
l-a  iertat  şi  Braşovenii  şi  alţi  creştini  să-I  privească  ca  pe  un  fiu 
adevărat  al  bisericii  noastre  acum.5 

(Va  urma  )  Ştefan  Meteş, 

membru  coresp.  al  „Academiei  Române" 


1  Ibid.,  p.  72-4. 

2  Ibid.,  p.  76. 

3  Ibid.,  pp.  76  -78. 

Sinceritatea  profesională  a  preotului. 1 

Mă  întorc  mai  ales  cătră  aceia,  cari  —  peste  câ¬ 
teva  zile  —  vor  părăsi  pentru  totdeauna  băncile  ace¬ 
stei  vetre  de  lumină  creştinească,  cătră  aceia  cari  cei 
dintâi  au  avut  norocul  şi  sarcina  să  boteze  prin  stră¬ 
dania  lor  noul  regulament  al  academiei  noastre. 

Voi,  iubiţii  mei,  veţi  pleca  în  curând  şi  primind 
darul  preoţiei  vă  veţi  aşeza  în  mijlocul  poporului  pe 
care  sânteţi  chemaţi  să-l  încreştinaţi  tot  mai  mult,  să-l 
conduceţi  Ia  adevărata  lumină  a  cunoştinţei,  să-l  mân¬ 
tuiţi.  Veţi  pleca  în  curând  să  sporiţi  rândurile  seceră- 
torilor,  căci  holda  este  bogată,  şi  secerătorii  puţini.  Veţi 
pleca  să  împărtăşiţi  catehumeriior  fără  de  număr  hrana 
duhovnicească  adunată  în  timpul  celor  patru  ani  de 
muncă. 

Lecţiile  de  peste  an  prind  nu  prind..,  dar  aş  dori 
ca’n  clipa  aceasta  solemnă  să  vă  ştiu  aţinţită  toată 
atenţiunea  asupra  smeritelor  mele  poveţe,  cari  dacă  nu 
izvorăsc  din  experienţa  unei  vieţi  îndelungate,  sânt  des¬ 
prinse  din  îndelungată  meditaţie  asupra  vieţii  eroilor 
mari  ai  umanităţii,  dintr’o  tot  atât  de  temeinică  ispitire 
a  scripturilor  sfinte  şi  dintr’o  grijnică  examinare  a  po¬ 
stulatelor  vremii  noastre.  Aş  dori  ca  aceste  îndemnuri 
să  se  sape  adânc  în  inimile  voastre  alcătuind  o  lo¬ 
zincă  pentru  viaţa  nouă  în  care  intraţi. 

Vă  veţi  pogorî  în  lume.  In  lumea  care  dacă  nu-i 
aşa  de  rea  cum  a  găsit-o  Mântuitorul,  nu-i  încă  nici 
aşa  de  bună  cum  a  vrut- o.  Veţi  găsi  şi  tovarăşi  de 
muncă  între  cei  ce  vă  vor  fi  încredinţaţi  spre  păsto¬ 
rire,  dar  veţi  întâlni  şi  vrăşmaşi  ce  se  vor  pune  de-a 
curmezişul  strădaniilor  voastre.  Cei  dintâi  să  vă  entu¬ 
ziasmeze,  cei  din  urmă  să  nu  vă  potolească  stăruinţa. 

Lumea  înaintează  aşa  de  greu  pe  drumul  desăvâr¬ 
şirii  morale,  încât  îţi  face  uneori  impresia  că  stă  pe 
loc,  rămânând  mai  mult  sau  mai  puţin  egală  sieşi.  De 
aceea  să  nu  vă  prindă  mirarea  când  contactul  direct  cu 

1  Din  cuvântarea  rostită  cu  prilejul  solemnităţii  încheierii  anului  şcolar 
1924/1925  ia  Academia  Teologică  Andreiană. 

această  lume  vă  va  da  prilej  să  reeditaţi  cuvintele  Mân¬ 
tuitorului  dela  ev.  Matei  (11,  16—19).  «Neamul  acesta 
asemenea  este  copiilor  ce  şed  în  târg  şi  strigă  cătră 
tovarăşii  lor:  fluerat-am  vouă  şi  n’aţi  jucat,  de  jale  am 
cântat  vouă  şi  nu  aţi  plâns ;  Că  a  venit  Ioan  nici  mân¬ 
când  nici  bând  şi  ei  zic:  drac  are;  a  venit  Fiul  Omu¬ 
lui  mâncând  şi  bând  şi  zic:  iată  om  mâncător  şi  bău- 
tot  de  vin,  prietin  vameşilor  şi  păcătoşilor». 

Cuvintele  citate  străbat  cu  o  putere  magică  zidul 
despărţitor  de  19  veacuri  şi  ajunge  la  urechile  noastre 
pâstrându-şi  actualitatea  lor  integrală.  Căci  lumea  nu 
s’a  schimbat  mult  în  privinţa  aceasta.  Capriciile  ei  s’au 
«subţiat»  numai,  n’au  dispărut.  Preotul  în  deosebi  le 
întâmpină  la  tot  pasul.  Cobori  în  mijlocul  poporului 
,  cu  înfăţişarea  austeră  şi  asprimea  unei  vieţi  de  pustnic, 
va  zice  lumea:  iată-1  pe  Simion  Stâlpnicul  reîncarnat, 
deci:  «drac  are»  1  Te  apropii  de  el  cu  seninătatea  evan¬ 
ghelică  ce  vrea  să  înceapă  zidirea  împărăţiei  lui  Dum¬ 
nezeu  încă  în  lumea  aceasta  prin  succesiva  spirituali¬ 
zare  şi  desăvârşire  a  vieţii  —  ţi  se  va  spune:  iată  un 
preot  prietin  veacului  acestuia,  deci:  «şi-a  greşit  cariera»... 

Să  nu  vă  lăsaţi  prinşi  în  mreaja  desnădejdii  din 
pricina  acestor  poticniri,  ci  să  vă  inspiraţi  din  stăruinţa 
eroică  a  Mântuitorului  nostru  Isus  Hristos  şi  din  a 
marelui  apostol  Pavel,  al  cărui  entuziasm  misionar  n’au 
fost  în  stare  să-l  frângă  «nici  neputinţele,  nici  nevoile, 
nici  goanele,  nici  strâmtorarea,  nici  defăimările,  nici 
bătaia,  nici  foametea,  nici  setea,  nici  frigul,  nici  go- 
lătatea  —  nici  moartea!» 

Intr’o  epocă  de  pronunţată  eclipsă  a  simţului  da- 
datoriei  preotul  e  chemat  în  primul  rând  să  fâlfâie  eroic 
flamura  sincerităţii  profesionale.  In  ce  consistă  această 
sinceritate  său  fidelitate  faţă  de  datorinţa  noastră  de 
preoţi?  Teza  o  găsim  minunat  formulată  într’o  confe¬ 
rinţă  a  teologului-misionar  francez  W.  Monod,  ţinută 
la  Marseille  în  congresul  din  anul  trecut  al  creştinis¬ 
mului  social. 

Monod  încadrează  pe  preot  în  următoarea  defi¬ 
niţie:  «un  ucenic  al  lui  Hristos,  credincios  unei  che¬ 
mări  venite  de  sas  şi  slujitor  consacrat  de  biserică,  al 

împărăţiei  lui  Dumnezeu».  Din  această  definiţie  des¬ 
prinde  el  întreitul  aspect  al  preoţiei.  In  lumina  acestei 
definiţii  preotul,  1.  «este  un  om  pentru  care  experienţa 
creştină  constitue  realitatea  fundamentală  în  domeniul 
religios...  2.  este  un  om,  a  cărui  activitate  este,  nor¬ 
mal,  o  activitate  bisericească ,  desfăşurată  în  cadrul  pa¬ 
rohiei;  3.  este  un  om  pentru  care  însăşi  biserica  este 
subordonată  împărăţiei  lai  Dumnezeu ».  De  aici  urmează 
că  fidelitatea  profesională  a  preotului  trebue  să  se  vă- 
diască  în  împlinirea  datorinţei  faţă  de  Dumnezeu,  faţă 
de  parohie  şi  faţă  de  împărăţia  lui  Dumnezeu. 

«Ca  om  al  Iui  Dumnezeu:  preotul  se  ’nchină. 

Ca  om  al  fraţilor  săi:  preotul  iubeşte , 

Ca  misionar  a!  împărăţiei  lui  Dumnezeu:  preotul 
luptă  /» 

Căci  meditaţia  profundă  şi  rugăciunea  cucernică  e 
cea  mai  spontană  manifestare  a  atârnării  noastre  de 
ziditorul  cerului  şi  al  pământului;  ea  ne  verifică  în¬ 
crederea  şi  dragostea  faţă  de  Părintele  nostru  al  tutu¬ 
rora.  Ea  ne  mângăe  şi  ne  întăreşte  sufletul  în  vâltoa¬ 
rea  veacului  acestuia  şi  ea  ne  creiază  atmosfera  priel¬ 
nică  revelaţiilor  mari,  care  «când  nu  se  opresc  pe  mun¬ 
tele  Sinai,  se  aşează  bucuros  pe  piscul  Taborului». 

Ca  om  al  fraţilor  săi:  preotul  iubeşte.  Iubeşte  cu 
dragostea  care  «îndelung  rabdă,  se  milostiveşte,  nu  pis- 
mueşte,  nu  se  trufeşte,  nu  se  poartă  cu  necuviinţă,  nu 
caută  ale  sale,  nu  se  întărâtă,  nu  gândeşte  răul,  nu  se 
bucură  de  nedreptate,  ci  se  bucură  de  adevăr;  cu  dra¬ 
gostea  care  toate  le  sufere,  toate  !e  crede,  toate  le  nă* 
dăjdueşte,  toate  le  rabdă,  cu  dragostea  care  nici  odată 
nu  cade!» 

Ea  este  cel  mai  autentic  verificator  al  fidelităţii 
preoţeşti,  pentrucă  e  cea  mai  sigură  armă  pentru  cu¬ 
cerirea  lumii  —  lui  Hristos,  care  a  zis:  «întru  aceasta 
vă  veţi  vădi  că  ucenici  ai  rnei  sânteţi,  de  veţi  avea 
dragoste  între  voi». 

Ca  misionar  al  împărăţiei  lui  Dumnezeu;  preotul 
luptă ;  luptă  cu  eroismui  «unui  bun  ostaş  al  lui  Hristos» 
—  cu  eroism  paulin.  Eroismul  nu  înseamnă  violenţă. 
Violenţa  e  numai  celalalt  nume  al  laşităţii.  Aceasta 


211 


REVISTA  TEOLOGICĂ 


scontează  totdeauna  jertfirea  altora,  eroismul  îşi  îmbie 
jertfa,  ori  cel  puţin  nu  şi -o  precupeţeşte. 

Iubiţii  mei,  —  am  fost,  poate,  prea  intelectualist,  prea 
teoretic  în  sfaturile  mele.  Vreţi  pilde  vii?  Deschideţi 
cartea  sfântă  a  Legii  celei  nouă  şi  recetiţi  viaţa  lui  Isus 
şi  a  lui  Pavel.  Din  ea  se  va  desprinde,  în  toată  mă¬ 
reţia  ei,  porunca  dată  de  marele  apostol  ucenicului  său 
Timotei  şi  vouă  tuturora:  Slujba  ta  făo  deplin! 

N.  Colan. 


T7"icon.tele  ^.lToan. 

In  tezoniiniţâu.1 

IV. 

Mama  ucigaşe, 

Intr’o  celulă  singuratică  a  închisorii,  în  care  am 
intrat  după  aceia  singuri  —  eu  şi  episcopul  —  se  află 
o  femeie  tânără  condamnată  de  curând  la  închisoare 
lungă:  pentru  o  crimă  grozavă  nenorocita  ridicase  viaţa 
copilului  său  nou  născut. 

La  vederea  veneratului  episcop,  nefericita  femeie  i 
s’a  aruncat  Ia  picioare,  vărsând  un  potop  de  lacrimi. 
Ruşinea,  remuşcările  şi  durerea  de  mamă,  se  răsfrân¬ 
geau  deodată  pe  faţa  acestei  femei,  căreia  nenorocirea 
încă  nu-i  răpise  toată  frumuseţea. 

—  Episcopul:  N’am  venit  fica  mea,  să-ţi  măresc 
prin  reproşuri,  pedeapsa  pe  care  ţi-a  dat-o  justiţia.  Voesc 
numai  să  te  rog  să-ţi  scapi  sufletul  şi  să  ai  milă  de  tine 
însăţi. 

—  Mama:  Vai,  Prea  Sfinte,  mai  poate  fi  milă  pentru 
aceea,  care  n’a  avut  milă  de  propriul  ei  copil?  Nu  este 
ea  condamnată  pentru  veşnicie?  Imaginea  copilului  meu 
strangulat  de  aceste  mâini,  încă  stă  înainte  ca  un  chin 
veşnic?  Dumnezeu  e  bun,  ştiu;  dar  greşala  mea  e  gro¬ 
zavă,  nu  mai  pot  fi  scăpată.  Cum  să  şterg  această  crimă 
aci  în  închisoare,  unde  fără  îndoială  îmi  voiu  sfârşi  zi¬ 
lele?  Oh,  Stăpâne,  aşi  dori  să  mor;  şi  aş  fi  fost  chiar 

‘  Vezi  Nr.  1  şi  2  din  anul  1925, 

moartă,  dacă  nu- mi  era  teamă,  că  întru  într’o  veşnicie 
de  remuşcări  şi  chinuri.  Dumnezeul  meu!  pentru  ce 
m’am  născut!  Pentru  ce  ai  îngăduit  disperarea,  ce  m’a 
adus  aci!  Fie-ţi  milă,  Doamne,  fie-ţi  milă  de  mine!.. 

—  Episcopul:  Sărmană  femeie!  vai,  eşti  o  criminală 
şi  o  nenorocită.  Crima  ta  este  înspăimântătoare.  Dar 
îndurarea  lui  Dumnezeu  este  fără  margini.  Nu  ştii,  că 
El  poate  ierta  totul,  după  o  căinţă  sinceră  şi  o  suferinţă 
curagioasă. 

—  Mama:  Cum  Stăpâne,  crezi  că  pot  eu  să  nu 
fiu  condamnată  de  judecătorul  nostru !  ?  Cum,  Dumnezeu 
ar  putea  să  mă  ierte !  ?  Şi  sărmanul  meu  copilaş ! . . .  aş 
putea  să  sper  că-1  voi  regăsi  în  cer!? 

—  Episcopul:  —  Fica  mea,  ştiai  că  botezul  e  ne¬ 
cesar  pentru  a  întră  în  împărăţia  lui  Dumnezeu  şi  a  te 
bucura  de  vederea  Sa? 

—  Mama:  Da  ştiu;  şi  am  botezat  pe  copilul  meur 
înainte  ca  disperarea  să  se  ageţe  de  sufletul  meu.  Da, 
l-am  afundat  de  3  ori  în  apă  şi  am  zis:  «Se  botează 
în  numele  Tatălui,  ai  Fiului  şi  al  Sf.  Duh!  Dar  vai,  a 
putut  prin  mâna  mea  criminală  să  se  coboare  mântuirea 
acestei  sărmane  creaturi? 

—  Episcopul:  Oh,  fica  mea,  dar  cum  ai  putut  să-i 
ridici  viaţa,  după  ce  te-ai  gândit  să-ţi  faci  copilul  creştin?’ 

—  Mama:  Teama  de  imfamie  m’a  făcut  mamă  de¬ 
naturată.  Am  fost  crescută  de  părinţi  pioşi  şi  care  n’ar 
fi  putut  să  mai  trăiască  după  necinstirea  mea;  căci  am 
fost  sedusă  de  un  tânăr  a  cărui  soţie  speram  să  ajung. 
Nădăjduiam  că  voi  putea  ascunde  înaintea  tuturor  ur¬ 
mările  slăbiciunei  mele.  Am  reuşit  până  în  ultimul  mo¬ 
ment.  Seducătorul  meu  mi-a  promis,  că  el  însuşi  va 
încredinţa  copilul  unui  azil  depărtat,  unde  se  cresc 
asemenea  nenorocite  victime  ale  ruşinei.  L-am  aşteptat 
multe  ceasuri  într’o  casă  izolată,  afara  din  oraş.  El  însă 
n’a  venit.  Am  botezat  copilul  şi  voiam  să-l  duc  eu  în¬ 
sămi.  Noaptea  era  pe  sfârşite.  Am  zărit  însă  pe  drum 
oamenii  din  oraş  şi  am  luat-o  la  fugă  pe  câmp.  Dis¬ 
perarea  m’a  cuprins  şi  groaza  imfamiei  mele  m’a  făcut: 
nebună.  Pentru  a-1  ascunde,  l-am  aruncat  în  apa  unui  Iac; 

vecin.  îndată  însă  spăimântată  de  fapta  mea  şi  reve- 
nindu-mi  simţul  de  mamă  l-am  scos  şi  l-am  încălzit  la 
sânul  meu.  Vai!  copilul  nu  mai  dădea  nici  un  semn 
de  viaţă....  Am  fost  găsită  apoi  în  nesimţire  lângă  el 
şi  am  fost  smulsă  din  ghiarele  morţei,  care  răpise 
pe  sărmanul  meu  copilaş.  Am  mărturisit  apoi  totul.  Vai, 
Stăpâne,  nu  m’aş  teme  de  moarte:  dar  de  condamnarea 
veşnică!?  Să  am  totdeauna  pe  inimă  chinul  grozav,  ce 
mă  cuprinde  acum!?  Nu,  nu;  această  ideie  e  înspăi¬ 
mântătoare  nu  pot  să  o  rabd.  Indurare  Doamne,  îndu¬ 
rare,  îndurare _ 

Sfârşind  aceste  cuvinte,  nenorocita  s’a  aruncat  din 
nou  la  picioarele  episcopului  şi  se  frământa  în  convul- 
siunile  unei  disperări  groaznice. 

Bunul  părinte  însă  a  ridicat-o  plângând  şi  nici  eu 
nu-mi  puteam  ţine  lacrămile,  la  vederea  unor  dureri 
atât  de  sfâşietoare. 

Fica  mea,  zise  atunci  episcopul.  Numai  Dumnezeu 
ar  putea  să-ţi  spună  aceste  cuvinte :  «Credinţa  şi  căinţa 
ta  te-a  mântuit»,  dar  reprezentantul  său  poate  să  te 
îndemne  numai  să  speri...  Precum  vezi,  oamenii  te-au 
părăsit.  Aruncă-te  cu  totul  în  braţele  Dumnezeului  în- 
durărei  şi  al  milei.  Iubeşte-1  de  aci  înainte;  urmează  în¬ 
văţăturile  Sale  divine  şi  ţi  se  va  ierta  mult,  pentrucă 
vei  fi  iubit  mult  şi  ispăşit  îndeajuns.  In  captivitatea  ta, 
fii  exemplul  persoanelor  de  acelaş  sex.  Timpul  lucrului 
să  fie  sfinţit  prin  rugăciune.  Să  ai  pururi  înaintea  ochilor 
fărădelegea  ta  şi  să  o  condamni.  Dar  speră  în  acelaş 
timp  că  această  groază  de  crimă  făptuită,  va  fi  deajuns 
pentru  dreptatea  lui  Dumnezeu,  pentru  ca  totul  să  fie  iertat 
într’o  viaţă  mai  bună! 

—  Mama:  Dar  copilul  meu,  Stăpâne,  copilul  meu? 

—  Episcopul  —  Copilul  D-tale,  fica  mea,  dacă  a 
primit  într’adevăr  botezul,  este  un  înger  în  ceruri  şi 
sufletul  său  se  bucură  de  o  fericire,  pe  care  nimic  n’o 
poate  turbura,  şi  care  din  contră  se  va  mări  prin  scă¬ 
parea  mamei  sale.  Şi  chiar  dacă  el  a  fi  murit  nebotezat, 
plin  de  păcatul  original,  tot  nu  ar  suferi ;  căci  Dumnezeu 
■ar  fi  avut  milă  de  nevinovăţia  sa.  Dar  biserica  crede 


că  el  nu  s’ar  fi  bucurat,  în  acest  caz  de  bunurile,  pe 
care  Dumnezeu  le-a  rezervat  pentru  oamenii  renăscuţi 
prin  botezul  creştin. 

Fica  mea,  în  casa  Tatălui  nostru  ceresc  sunt  multe 
lăcaşuri.  Să  nu  încercăm  însă  să  pătrundem  în  tainele, 
pe  care  Domnul  a  voit  să  ni  le  ascundă.  Ne  ajunge 
numai  să  ştim  că  mila  şi  bunătatea  Sa  sunt  fără  de 
margini,  ca  şi  dreptatea  sa.  Mergi,  fica  mea,  mergi  în 
pace;  şi  nu  întârzia  să  duci  din  când  în  când  la  pi¬ 
cioarele  slujitorilor  Domnului  căinţa  ta  şi  mărturisirea 
sinceră  a  greşalei  tale;  căci  ei  au  primit  puterea  de-a 
lega  şi  deslega  păcatele  1» 

Ne-atn  depărtat  apoi  de  această  femeie,  care  părea 
mai  liniştită  şi  mai  resemnată.  Episcopul  a  recomandat-o 
în  mod  deosebit  venerabilului  preot  al  închisoarei. 

Trad.  de  Pr.  îoan  N.  lonescu,  Bucureşti. 


O  judecată  dreaptă  la  1819. 

In  arhiva  oraşului  Sebeşul-săsesc  s’au  afiat  două  docu¬ 
mente  dela  anii  1814  şi  1819  cari  mărturisesc  despre  o  intere¬ 
santă  sentinţă  a  guvernului  din  Cluj  in  cauza  unui  diferend 
acut  între  preotul  ortodox  Isaia  Căibează  din  Ferihaz  şi  corni¬ 
ţele  loannes  Haller  de  Hallerko.  S’a  întâmplat  anume  că  acest 
comite  sas,  a  acuzat  pe  preotul  Căibează  în  chestiunea  urâtă 
a  «violentae  copulationis  pistoris  (morar)  sui  îoan  Csulei»,  că 
preotul  ar  fi  săvârşit  acest  delict.  Preotul  a  apelat  ia  epis¬ 
copul  Vasile  Moga,  cerându-i  protecţiunea  şi  intervenţia,  pen- 
truca  să  i  se  rehabiliteze  onoarea  pătată  şi  să  i  se  deschidă 
calea  de  a  candida  la  altă  parohie,  deoarece  este  espus  unor 
şicanări  continue  din  partea  comitelui  Halier.  Episcopul  Moga 
arată  cazul  guvernului  din  Cluj  prin  raportul  său  din  14  Oct. 
1814  şi  cere  rehabilitarea  preotului  şi  darea  în  judecată  a  comi¬ 
telui  Haller.  Guvernul,  care  probabil  cunoştea  prea  bine  pă¬ 
catele  comitelui  sas  decretează  prin  ordinul  Nr.  10974  din  17 
Nov.  1814:  Preotul  Isaia  Căibează  se  absoalvă  de  sub  toate 
acuzele  cari  i  s’au  adus,  se  declară  nevinovat,  iar  pe  acuzatorul 
comite  Îoan  Haller  îl  predă  pe  mâna  procurorului.  Totodată, 
porunceşte  episcopului  ca  această  hotărâre  să  se  publice  în 

toate  bisericile  supuse  jurisdicţiei  sale  episcopale.  Episcopul 
satisface  acestui  ordin  prin  circulara  Nr.  898  din  2  Dec.  1814. 

Procurorul  ridică  în  1817  acuză  contra  comitelui  loan 
Haller  la  Tabla  regească  iuând  ca  acuzator  (ingerentem)  pe 
preotul  Călbează.  Se  dovedeşte  că  Haller  a  călcat  dispoziţiile 
în  vigoare  ale  dreptului  matrimonial  şi  a  manifestat  faţă  de 
preotul  Călbează  permanent  o  atitudine  violentă  (vetita  violentia 
usus  sit).  Cu  toate  acestea  Tabla  regească  se  vede  că  i-a  adus 
în  1819  o  sentinţă  favorabilă,  căci  chestiunea  este  apelată  la 
Guvern  şi  acesta  nimiceşte  sentinţa  Tablei  prin  decretul  din  25 
Iunie  1819  şi  enunţă:  după  ce  actele  de  violenţă  şi  faptele  ile¬ 
gale  ale  comitelui  Haller  sunt  dovedite,  acesta  are  să  fie  pe¬ 
depsit  cu  îndoită  pedeapsă.  Sentinţa  se  comunică  şi  episcopului 
Vasile  Moga. 

E  un  caz  unic  în  felul  său,  când  un  biet  preot  român 
dela  sate,  preot  al  religiei  tolerate,  stă  faţă  în  faţă  la  judecată  cu 
domnul  de  pământ  care  poartă  şi  slujba  de  comite  săsesc,  iar 
judecata  dă  dreptate  preotului  rehabilitându-l  pe  deplin  şi  pe 
depsihd  pe  puternicul  domn  de  moşii.  Păcat  că  cele  şease  anexe 
ale  actelor  s’au  perdut,  căci  ele  ar  putea  lumina  pe  deplin  cur¬ 
sul  acestui  proces  care  a  durat  cinci  ani,  precum  şi  persoana 
comitelui  Haller,  care  de  sigur  a  avut  multe  fărădelegi  !a  dosar, 
căci  altfel  guvernul  dela  Cluj  nu  s’ar  fi  îndurat  să-l  desavueze 
faţă  de  un  simplu  preot  român  de  pe  moşiile  lui. 

I. 

Apographimur  Gratiosi  Decreti  Gublis  die  17  Noembris 
Nro  Gubli  10974—1814  ad  sedem  Eppalem  Trannsylvanicam 
N.  U.  dimissi,  ac  sub  2  Dec.  Nro  Eppali  898  a.  c.  1814  cunctis 
per  Tranniam  Diunitis  in  Templis  praescripto  tenus  publicări. 

Reverendissime  Domine  Episcope,  Nobis  obstrvandei 

Erga  Relationem  R.  D.  Vestrae,  intuitu  Parochi  Esaiae 
Kelbiaze  Sacerdotis  N.  U.  in  pago  Feieregyhâza  functi  ddo  14- ae 
Octobris  a.  c.  horsum  submissam,  rescribitur:  Quod  R.  Guber- 
nium,  perspecta  inocenţi»  menţionaţi  Parochi,  eundem  ab  impu- 
tationibus  absolverit,  queruiantemque  comitem  Ioannem  Haller 
fiscali  Actioni  subiecerit,  ac  ut  idem  Sacerdos  coram  Populo, 
ac  Universis  Ecclesiis  Disunitis  honorem,  existimationemque 
suam  recuperare  possit,  simulque  eidem  via  ad  obtinendam 

aliquam  aiiam  Parochialem  Stationem  aperiatur,  id  determina* 
verit,  ut  in  sigulis  Ecclesiis  Jurisdictioni  R.  D.  Vestrae  subiectis, 
inocentia  eius,  absolutioque  ab  omnibus  imputationibus  publi- 
cetur,  ac  id  etiam,  quod  contra  denunciantem  fiscalis  Actio 
ordinată  sit,  notificetur;  penes  quorum  intimationem  acta  prae* 
citata  Relationi  advoluta,  R.  D.  Vestrae  hisce  remittuntur.  In 
reliqua  manentes  Reverendissimae  Dominationis  Vestrae. 

E  Regio  Magni  Tranniae  Ppatus  Gubernie*  Claudiopoli 
die  Noembris  1814 

ad  officia  paratissimi 
O.  C.  Banffy 
Antonlus  Miko  secr. 


II. 


Episcopo  non  Unitorum  Basilio  Moga 
Ad  Nr  Gubiem  Judlem  1814  anni  1817 
In  causa  Fisei  Regii  ut  Actoris,  contra  Comitem  joannem 
Haller  de  Hallerko,  ut  inctum,  ratione  violentae  copulationis 
pistoris  sui  loan  Csulei  nuncupati,  suscitată,  via  Appellationis 
ad  Supperrevisionem  Regii  Gubernii  deducta: 

Deliberatum:  Siquidem  Incattus  subversanti  hoc  facto  dup- 
pliciter  errasset,  utpote  primo:  Praevigentes  in  Matrimoniali 
negotio  Altissimas  Ordinationes  laedendo,  secundo  vero,  quod 
in  Ingerentem  Parochum  vetita  violentia  usus  sit,  hinc  Delibe¬ 
ratul»  Tablae  Regiae  Judiciariae,  praesenti  in  causa  die  15 
Marţii  a.  c.  latum,  eo  alterări,  ut  Ingessione  Ingerentis,  respectu 
praefatae  violentiae,  stabilita,  Idem  Incattus  propter  antelata 
duplicia  sua  facta  iliegalia  duplici  poena  articulari  plectatur.  E 
Regio  Magni  Tranniae  Ppatus  Gubernio  Claudiopoli  die  25 
lunii  1819 

O.  C.  Banffy  Stephanus  Oebell  secr. 

Dr.  Seb.  Stanca. 


Evanghelia,  vrea,  daoă  cum.  s'a  exprimat  cineva  cu  drep¬ 
tate ,  —  să  transforme  socialismul,  care  se  întemeiază  pe  lupta 
dintre  interese  contrare,  intr'un  socialism,  care  să  se  sprijine  pe 
conştiinţa  unei  comunităţi  sufleteşti. 

In  acest  înţeles,  misiunea  sociali  a  Evangheliei  niciodată 
nu  va  putea  fi  întrecută.  Harnack. 

îndemn  la  umilinţă.1 

Iubiţi  Creştini  şi  Fraţi! 

«Marea  vieţii  o  văd  înălţându-se  de  viforul  ispite¬ 
lor»  şi  cum  nu  zăresc  decât  pe  câţiva  îndreptându-se 
«spre  limanul  cel  lin,  care  să  scape  viaţa  noastră  din 
stricăciune»  2  încep  a  mă  îngrijora  de  soartea  celor  ce 
plutesc  pe  valurile  vieţii.  Şi  îngrijorarea  face  să  mă 
întreb:  care  să  fie  cauza  furtunii  de  ură  şi  care  e  mij¬ 
locul  de  a  ne  mântui  de  primejdia  ce  ameninţă  biata 
noastră  omenire.  Cauza  nu  e  greu  de  aflat  —  şi  cu 
ajutorul  Domnului  şi  al  Evangheliei  Sale  deoparte  şi 
cu  voinţa  noastră  de  alta,  cred  că  e  uşor  de  găsit  şi 
mijlocul  de  a  ajunge  la  linişte’  pe  marea  vieţii.  Cauza 
tuturor  relelor  —  cine  n’o  vede  ?  —  e  trufia  noastră  cu 
multele-i  feluri  de  ispite,  şi  atunci  mijlocul  de  a  o  în¬ 
lătura  nu  poate  fi  decât  smerenia  creştină  cu  binefăcă¬ 
toarele  ei  roade. 

Cred  dar  că  e  spre  binele  tuturor  să  vă  cer  bine¬ 
voitoarea  răbdare  de  a  mă  asculta  vorbindu-vă  despre 
smerenia  creştină  ca  mijloc  de  fericire  pentru  fiecare 
om  în  parte  şi  pentru  toţi  laolaltă,  dorind  ca  vorbele 
mele  să  vă  slujească  de  îndemn  la  câştigarea  şi  săvârşirea  ei. 

Iubiţi  Creştini  şi  Fraţi! 

A  vorbi  despre  smerenie  nu  îmi  pare  tocmai  lucru 
uşor,  pe  deoparte  pentrucă  smerenia  greu  se  poate  arăta 
prin  vorbe  —  ea  cere  să  fie  arătată  prin  fapte,  şi  pe 
de  alta  pentrucă  noi  trăim  într’o  vreme  de  apăsătoare 
trufie,  când  smerenia  e  socotită  ca  semnul  celor  fără 
de  minte;  şi  atunci  o  cuvântare  despre  această  virtute 
poate  suna  în  pustiu.  Dar  de  n’ar  fi  nemulţumiri,  mur¬ 
mure,  revolte  sufleteşti  şi  dacă  vina  lor  n’ar  fi  tocmai 
trufia  noastră,  vină  pe  care  nimeni  nu  vrea  să  şi-o  re¬ 
cunoască,  smerenia  ar  fi  întrupată  în  fiecare  om,  şi  cine 
ar  mai  socoti  necesar  să  se  gândiască  şi  la  această 
virtute. 

*  Predică  rostită  in  dumineca  2  din  păresimi  (15/Ul)  1925  în  Cate¬ 
drala  din  Sibiu. 

*  Peasna  6  din  canonul  înmormântării. 


De  ani  de  zile  ni  se  tot  spune,  că  e  pace  în  lume 
şi  când  colo  zi  de  zi  ceteşti  de  conferinţe  mondiale 
pentru  asigurarea  păcii,  de  sfaturi  peste  sfaturi,  de  pla¬ 
nuri  peste  planuri  şi  pe  deasupra  de  lume  turburată* 
E  adevărat  că  avem  pace  pe  hârtie  dar  nu  unde  ar 

trebui  să  fie:  în  inimi.  Şi  nu  este  în  inimi  pentrucă 

acolo  am  lăsat  să-şi  pue  cuibul  trufia,  mama  tuturor 
relelor,  şi  trufia  nu  ne  lasă  să  preţuim  pe  semenul 
nostru  şi  nu  ne  lasă  să  privim  cum  în  cuibul  ei  se 
svârcolesc  ca  şerpii  veninoşi  nu  calităţi  ci  mulţime  de 
răutăţi.  Trebue  golită  inima  de  şerpi  şi  alungată  trufia 
şi  atunci  pacea  se  va  coborî  în  locul  lor  şi  va  avea 
viaţă!  De  nu  se  vor  schimba  inimile  oamenilor  chiar 
de  s’ar  întoarce  lumea  pe  dos  n’o  să  vedem  binele! 
Binele  şi  pacea  vine  din  şi  prin  inima  celor  smeriţi, 
nu  prin  a  celor  trufaşi  ca  cei  de  azi.  N’avem  decât  să 

punem  faţă  în  faţă  pe  cel  trufaş  cu  cel  smerit,  ca  să 

vedeţi,  că  e  aşa. 

Cine  nu  ştie,  că  trufaşul  se  socoteşte  pe  sine  cel 
mai  mare?! —  smeritul  pe  Dumnezeu;  trufaşul  nu  cu¬ 
noaşte  decât  de  silă  lege  afară  de  sine,  smeritul  gân¬ 
deşte  la  legea  Domnului  ziua  şi  noaptea;  trufaşul  nu 
se  vede  nici  când  pe  sine,  ci  numai  pe  altul  când  face 
rău  iar  niciodată  când  face  bine,  pe  când  cel  smerit 
se  socoteşte  mai  mic  şi  mai  neînsemnat  decât  toţi  cei¬ 
lalţi,  şi  când  cineva  e  rău  se  întristează,  şi  se  bucură 
ca  un  copil  când  cineva  face  ori  dă  de  bine;  trufaşul 
totdeauna  jigneşte  şi  umileşte,  nedreptăţeşte,  smeritul  mân¬ 
gâie,  îmbărbătează,  înalţă;  trufaşul  cu  un  pumn  de  ştiinţă, 
cu  o  haină  după  ultima  modă  şi  cu  un  număr  de  acţii 
socoteşte  tot  restul  lumii  vrednic  de  dispreţuit  pentru 
«prostia  ei»,  pe  când  smeritul  având  ştiinţa  lumii  cu¬ 
noaşte  că  nu  ştie  decât  puţin,  şi  că  toată  ştiinţa  şi  în¬ 
ţelepciunea  e  dela  Dumnezeu,  şi  că  nici  un  om  n’o 
poate  avea  pe  toată  şi  de  aceea  nu  poate  dispreţul 
decât  pe  cel  trufaş;  trufaşul,  chiar  şi  când  are  ocupaţia 
cea  mai  umilă  aşteaptă  ca  toată  lumea  să  i  se  închine 
şi  să-i  slujiască,  pe  când  smeritul,  având  rangul  şi  slujba 
cea  mai  aleasă  înţelege  că  trebue  să  sară  tuturor  în 
ajutor,  tuturora  să  le  slujiască;  trufaşul  nu  poate  suferi 

sfatul  şi  părerea  altora,  —  smeritul  socoteşte,  că  dela 
toti  are  ceva  de  învăţat  şi  se  desăvârşeşte  mereu;  şi 
în  vreme  ce  trufaşul  sare  ca  muşcat  de  şarpe  şi  se 
răzbună  amar  pe  cel  ce  ar  cuteza  să  zică  o  vorbă  rea 
de  el,  smeritul  ştie  alege  răutatea,  care  nu-1  atinge,  şi 
laturea  de  adevăr  din  vorba  cuiva  şi  de  care  ţine  seamă, 
de  aceea  el  nu  se  supără,  ci  dimpotrivă  îşi  preţuieşte 
vrăşmaşii  ca  pe  nişte  trimişi  ai  lui  Dumnezeu,  cari  să-l 
controleze  şi  să-l  ajute  să-şi  cunoască  şi  îndrepte  gre¬ 
şelile.  Cu  un  cuvânt  trufaşul  este  piedică  pentru  binele 
omenimii,  pe  când  smeritul  celce-1  ajută  să  vie. 

Nu  ştiu  căruia  îi  daţi  aprobare,  eu  însă  nu  pot  fi 
decât  de  partea  celui  smerit,  pentrucă  ştiu  şi  cunosc 
binele  ce  I -au  făcut  omenimii  oamenii  cei  smeriţi.  Şi 
vai,  cât  rău,  şi  aproape  numai  rău  cei  trufaşi!  Certurile, 
desbinările,  răsboaiele  sunt  opera  celor  îngânfaţi.  Pe 
când  şcoala  pentru  cei  mulţi,  orfelinatele,  azilele,  spi¬ 
talele  sunt  gândul  şi  opera  unui  Vasile  cel  Mare,  sme¬ 
ritul  sf.  părinte!  Şi  cât  e  de  mare  şirul  celor  de  felul 
acestui  sf.  părinte,  a  căror  singură  armă,  prin  care  au 
biruit  furtuna  de  pe  marea  vieţii  şi  au  adus  linişte, 
pace,  bine  pe  lume,  a  fost  smerenia  creştină. 

Da,  pentrucă  smerenia  e  o  mare  putere  sufletească, 
care  ţie,  omului  singuratic,  îţi  aduce  conştiinţă  curată 
şi  trează,  şi  exacta  cunoaştere  a  propriei  tale  valori, 
ca  urmare  apoi  o  strânsă  legătură  între  tine  şi  Dum¬ 
nezeu,  făcătorul  şi  binefăcătorul  tău,  şi  între  tine  şi 
semenul  tău ;  ea  aduce  apoi  foame  şi  sete  de  adevăr 
şi  dreptate,  pe  care  numai  moartea  ţi-o  poate  potoli  şi 
prin  răbdarea,  care  ţi-o  dă,  te  face  zi  de  zi  să  lucrezi 
pentru  desăvârşire  şi  progres,  —  iar  când  toţi  oamenii 
ar  fi  smeriţi,  pentru  mulţime  exacta  preţuire  a  lucruri¬ 
lor  dumnezeeşti  şi  omeneşti  şi  exacta  preţuire  a  dea- 
proapelui,  sălăşluindu-se  între  oameni  adevărul  şi  drep¬ 
tatea  care  aduc  cu  sine  pacea,  bunaînţelegere,  şi  cari 
toate  împreună  fac  naţiile  şi  ţările  să  urce  pe  culmile 
culturii  umane.  Aşadar  binele  omului  singuratic  şi  bi¬ 
nele  mulţimii,  binele  după  care  oftăm  aşa  de  mult, 
atârnă  de  o  virtute  atât  de  dispreţuită  azi :  de  smerenia 
creştină,  care  trebue  să  fie  în  sufletul  fiecărui  om. 

Iubiţi  Creştini  şi  Fraţi! 

Am  zis,  că  smerenia  creştină  e  o  mare  putere  su¬ 
fletească  şi  i-am  arătat  chiar  şi  roadele  pentru  individ 
şi  societate;  cred  că  bunul  nostru  va  fi  deplin  numai 
când  ne  vom  gândi  şi  cum  să  câştigă  această  putere  şi 
numai  dacă  de  fapt  ne  vom  strădui  să  o  şi  câştigăm. 

Pentru  aceasta  nu  sunt  alte  mijloace  decât  cele  pe 
cari  ni  le-a  arătat  însuş  Domnul  Isus  Hristos  prin  viaţa 
de  pe  pământ  şi  prin  evanghelia  sa,  nu  sunt  adecă  de¬ 
cât  apropierea  de  Domnul  şi  urmarea  Iui  şi  înstrunarea 
voinţii  tale  pentru  smerenie,  ca  la  rândul  său  apoi 
smerenia  să  călăuzească  voinţa  ta. 

Apropierea  de  limanul  cel  lin,  de  Hristos,  a  mân¬ 
tuit  atâţia  înaintaşi  de  ai  noştri,  El  e  singurul  care  va 
putea  scoate  şi  viaţa  noastră  din  stricăciune.  Doreşte 
şi  fă  acest  pas  iubite  creştine,  apropie-te  şi  îl  vei  auzi 
zicându-ţi  :  «Fă  în  fiecare  zi,  ce  am  făcut  eu  pentru 
tine  şi  pentru  alţii  ca  tine,  şi  fă  ce  am  zis  câtră  voi 

toţi  ca  să  faceţi!»  Şi  apoi  stăi  şi  te  gândeşte  puţin, 

oare  ce  a  făcut  şi  ce  a  zis?  —  îndată  vei  vedea  pe 

Domnul  Isus  Hristos  umblând  din  loc  în  loc  ca  să 

facă  bine  şi  să  caute  oaia  cea  pierdută;  îl  vei  vedea 
luând  pe  cap  coroana  de  spini,  fiindcă  tu,  omule,  în 
trufia  ta  ai  crezut  că-ţi  baţi  joc  de  el,  iar  el  ţi-a  dovedit 
că  această  cunună  de  spini  a  adus  omeni  mii  mai  mult 
bine  decât  cea  de  aur  a  împăraţilor  tăi;  şi  priveşte-I 
—  cum  se  încovoaie  sub  cruce,  urcând  Oolgota  pentru 
tine,  ca  să  te  mântuie.  —  Tu,  omule,  care  azi  te  plângi 
de  rele,  spune  ce  ai  suferit  tu  pentru  binele  altuia? 
Fă-te  mic!  Abia  acum  vezi,  cum  ai  trăit  de  rău  până 
acum.  Şi  fă-te  mic  mai  ales  când  vei  auzi  învăţăturile 
lui,  pe  cari  ar  fi  trebuit  să  le  faci.  Că  şti,  că  Domnul, 
ca  să-ţi  arete  cum  trebue  să  fi,  nu  ţi-a  dat  ca  model 
un  învăţat,  ori  un  împărat,  ci  un  copil 1  şi  ţi -a  spus 
că  El  Domnul  n’a  venit  să  fie  slujit,  ci  ca  să  slujiască»  2 
şi  cum  «sluga  nu  este  mai  mare  decât  Domnul  său»  3 
celce  vrea  să  fie  mai  mare  între  voi  va  trebui  tuturor 

1  (Luca  18,  17). 

*  (Mateiu  20,  28). 

3  (Ioan  15,  20). 

sâ  slujiască»  \  şi  prin  asta  să-şi  arate  mărimea  sa,  pen- 
trucă  tot  celce  se  înalţă-  pe  sine  se  va  umili  şi  numai 
celce  se  smereşte  pe  sine  se  va  înălţa2.  Intreabă-te:  ai 
făcut  acestea?  Şi  nu  uita,  că  în  Hristos  te-ai  botezat,  în 
Hristos  te-ai  şi  îmbrăcat 3  şi  deci  erai  dator  să  le  faci. 

Dar  dacă  nu  le-ai  făcut  până  acum,  de  vrei  feri* 
cirea  semenilor  tăi,  şi  a  ta  întăreşte-ţi  voinţa  şi  le  fă 
de  aici  înainte.  Caută  deci  smerenia  şi  fă  virtute  din  ea, 
ca  să  poţi  aduce  şi  tu  bine  şi  pace  şi  dreptate  în  lume,, 
şi  să  poţi  îndruma  pe  alţii  la  limanul  cel  lin,  la  Hristos, 
Amin. .  Preot  Gta.  Maior. 


VIAŢA  BISERICEASCĂ. 

PROBLEME  ACTUALE. 

Presa  bisericească . 

Din  complexul  de  probleme,  ce  se  vor  pune  in  discuţia 
congresului  preoţesc  dela  sfârşitul,  lui  August,  în  legătură  cu 
presa  bisericească,  desprindem  de  astădată,  îndeosebi,  două: 
Înfiinţarea  unei  reviste  de  pastorală  practică  şi  che¬ 
stiunea  buletinelor  oficiale  ale  eparhiilor. 

In  vremurile  noastre  asistăm  la  o  întrecere  între  eparhii, 
de  a  avea  fiecare  revista  sa,  ori  măcar  un  buletin,  cu  o  parte 
literară  neoficială,  pe  lângă  revistele  bisericeşti  cu  un  trecut  şi 
un  prestigiu. 

Un  număr  respectabil  de  parohii  chiar,  îşi  scot  foaia  lor 
parohială,  menită  să  împrăştie,  printre  credincioşi,  gândurile  şi 
sfaturile  câte  unui  preot,  care  simte,  că  vorba  Iui  dela  amvon 
e  ascultată  de  prea  putini. 

Faptul  este  o  dovadă  a  pulsaţiei  de  conştiinţă  trează  şi  de 
trebuinţa  de  a  găsi  căi  de  revărsare  a  energiilor  spirituale,  ce 
viază  în  cadrele  bisericei  noastre  dreptmăritoare  româneşti. 

Râvna  grupurilor  de  preoţi  şi  profesori,  strânşi  sub  călău¬ 
zirea  luminată  a  câte  unui  ierarh  înţelegător  şi  conştient  de 
înalta  sa  chemare  ca  şi  intenţiunea  nobilă  de  a  se  face  folositori 

1  (Mateiu  10,  44). 

*  (Luca  18,  14). 

8  Oalateni  3,  27). 

şi  cu  condeiul,  în  cercuri  cât  mai  largi,  ne  face  să  ne  gândim 
la  felul  cum  ar  putea  fi  canalizate  energiile  aşa  fel,  ca  ele  să 
poată  da  ioduri  cât  mai  îmbelşugate  şi  mai  bune  pentru  tre¬ 
buinţele  vieţii  noastre  bisericeşti  actuale. 

Mijlocul  de  complectare  a  lipsurilor  culturale  în  rândurile 
preoţim»,  printr’o  revistă  bisericească  ştiinţifică,  ni 
este  dat  prin  apariţia  organului  sfântului  Sinod  şi  prin  revista 
profesorilor  facultăţii  de  teologie  din  Cernăuţi.  Neajunsul  este 
lipsa  răspândirii  lor  pe  la  casa  fiecărui  preot.  Înfrăţirea  pute¬ 
rilor  scriitorilor  dela  cele  două  reviste,  ia  un  singur  sanctuar 
de  jertfelnicie,  apoi  căutarea  legăturilor  cu  marile  case  de  edi¬ 
tură  din  străinătate  şi  cu  revistele  bisericeşti  streine,  ortodoxe 
şi  de  alte  confesiuni,  ar  putea  da  două  rezultate  folositoare: 
apariţia  !a  timp  şi  informaţia  bogată  asupra  mişcării  literare 
religioase  şi  a  vieţii  bisericeşti  din  întreaga  lume  creştină.  Dă¬ 
rile  de  seamă  şi  cronicele  de  interes  mai  mult  iocai,  ar  putea 
fi  iăsate  în  grija  altor  organe  bisericeşti. 

Ceeace  ne  lipseşte  insă  cu  desăvârşire  este  o  revistă  de 
pastorală  practică.  In  afara  de  câte  o  predică,  apărută 
iei-colea  în  revistele  de  acum  şi  înafară  de  câte  un  articol  — 
uneori  dibuitor  şi  acela  —  cu  privire  la  secte  şi  combaterea 
lor,  rar  se  înîâineşte  câte  o  orientare  luminoasă  de  viaţă  şi  ac¬ 
tivitate  pastorală  practică.  Deşi  experienţa  bogată  a  atâtor  ge¬ 
neraţii  de  preoţi  nu  ne  lipseşte  şi  nu  ne  lipsesc  nici  condeie 
rutinate,  cari  ar  putea  aşterne  pe  hârtie,  cu  succes  depiin,  ex¬ 
perienţele  de  toate  zilele  şi  soluţiile  practice,  pe  cari  au  ştiut 
să  le  dea  în  atâtea  situaţii  delicate.  Stabilirea  unor  norme  uni¬ 
tare  de  conducere  pastorală  şi  de  misionarism  religios 
pe  întreg  frontul  bisericesc,  este  un  postulat  al  vremii,  dela 
realizarea  căruia  nu  mai  putem  absenta.  Revista  pastorală  ar 
fi  chemată  să  îmbrăţişeze  întreg  complexul  de  viaţă  creştină  în 
spirit  ortodox,  în  raport  cu  preotul  ca  şi  cu  credincioşii. 

Împrietenind  preoţimea  cu  noile  metode  de  păstorire  du¬ 
hovnicească  şi  punându-î  ia  îndemână,  in  opera  de  instrucţie 
şi  educaţie  religioasă  a  poporului,  mijloacele  moderne  aie  unei 
pedagogii  creştine,  revista  ar  da  avântul  cuvenit  misiunii  reli¬ 
gioase  interne,  pe  care  e  ţinut  sa  o  savârşascâ  cu  pricepere  şi 
însufleţire  preotul  de  acum,  pe  lângă  chemarea  lui  de  liturghi- 
sitor  şi  săvârşifor  ai  sfintelor  taine. 

O  întovărăşire  a  câtorva  fraţi  de  gând  şi  de  acţiune  —  se 
zicem  numai  câte  unu!  sau  doi  din  fiecare  mitropolie,  pe  ales 
—  cari  au  dat  dovadă  de  pătrunderea  psihologică  a  necesităţilor 
şi  cerinţelor  vieţii  religioase,  după  vremurile  de  acum  şi  ajutaţi 
de  câţiva  prieteni  însufleţiţi  pentru  înfăptuirea  lucrului,  ar  putea 
da  fiinţă  unei  astfel  de  reviste,  fără  o  prea  mare  sforţare.  Im- 
părţindu-şi  rolurile,  după  probleme,  ce  s’ar  urmări  cu  consec¬ 
venţă  până  în  cele  mai  amănunţite  nuanţe,  s’ar  putea  obţine 
materialul  necesar  pentru  un  număr  lunar,  din  care  n’ar  putea 
lipsi  mai  ales  predicile  miezoase  şi  meditaţiile  religioase  pentru 
fiecare  Duminecă  şi  sărbătoare,  trimise  în  largul  vieţii  pastorale 
din  bună  vreme,  ca  slujitorii  altarelor  să  le  poată  consulta. 

Concursul  moral  şi  material  al  preoţimii  din  întreagă  ţara, 
ar  da  mijloacele  de  existenţă  sigură  şi  fără  griji,  putându-se 
remunera  şi  lucrul  ostenitorilor. 

Opera  unei  reviste  ştiinţifice  la  Înălţime  şi  a  celei  pastorale 
cu  prestigiu  şi  de  demnitate,  după  importanţa  ortodoxiei  româ¬ 
neşti  în  raport  cu  celelalte  confesiuni  şi  cu  bisericile  ortodoxe 
din  alte  ţări,  —  ar  fi  complectată  şi  de  câteva  reviste  enciclo¬ 
pedice,  ce  ar  continua  să  apară  acolo,  unde  se  găseşte  omul 
indicat  să  strângă  în  jurul  său  pe  toţi  câţi  vădesc  îndemnuri 
şi  îndeletnicire  cu  scrisul,  dând  inspiraţii  şi  ajutând  pe  începători. 

Eparhiile  ar  continua  fiecare  să  scoată  buletinul  său 
oficial,  ca  organ  de  casă  ai  conducerii  eparhiale,  fără  pre¬ 
tenţia  de  a  înlocui  o  revistă,  dar  liber  să-şi  desvolte  şi  o  parte 
literară. 

Trebue  să  recunoaştem,  că  aşa  cum  se  prezintă  azi  unele 
foi  eparhiale,  sunt  o  povară  pentru  bugetul  lor  şi  trezesc  prea 
puţin  răsunet  prin  strădania  câte  unui  modest  susţinător  al 
lor,  cu  condeiul. 

Buletinele  acestea  ar  avea  însă  un  însemnat  rost  în  în¬ 
drumarea  vieţii  administrative  din  biserică,  dacă  asesorii  (consi¬ 
lierii)  eparhiali,  —  cari  vor  fi,  după  noua  organizaţie  biseri¬ 
cească,  câte  6  în  fiecare  centru,  —  pe  lângă  circularele  şi  noti¬ 
ficările  oficiale,  ar  căuta  să  interpreteze  fiecare  caz  de  oarecare 
importanţă,  din  referatele  lor,  traiându-1  principial  şi  scoţând  ori¬ 
entări  şi  îndrumări  menite  a  se  generaliza  în  întreaga  eparhie, 
în  acest  fel  s’ar  ajungz  să  fie  însoţită  şi  rezol virea  «actelor  seci» 
de  o  pulsaţie  de  viaţă  binefăcătoare  şi  s’ar  veni  în  ajutorul  or* 

ganelor  bisericeşti  administrative  dela  protopopie  şi  parohie*, 
ca  să-şi  împlinească  prompt  şi  Ia  vreme  datoria  oficială,  înles¬ 
nind  funcţionarea  normală  a  întregului  organism.  Schimbul  bu¬ 
letinelor,  -între  eparhii,  ar  promova  şi  problema  de  conducere 
administrativă  unitară 

Partea  lor  literară,  sau  neoficială,  s’ar  alimenta  cu  material 
suficient  din  dările  de  seamă  despre  viaţa  şi  mişcarea  religioasă 
şi  bisericească-culturală  din  cadrele  eparhiei,  din  descrieri  de 
locuri  cu  tradiţii  religioase  şi  de  importanţă  istorică,  din  apre¬ 
cieri  asupra  instituţiilor  bisericeşti  de  interes  obştesc,  ori  cu 
caracter  de  manumente  ale  culturii  şi  artei  din  cuprinsul 
eparhiei ... 

O  astfel  de  împărţire  a  rolului  şi  a  muncii  în  presa  bise¬ 
ricească,  cum  îl  prevede  şî  I.  P.  SS.  Părintele  Patriarh  Miron 
într’un  Nr.  al  foii  «Crucea»  ar  duce  desigur  ia  mai  mari  şi  mai 
solide  rezultate  pentru  folosul  şi  binele  general  al  bisericii. 

Nu  ne  vom  ocupa  de  astădată  de  rostul  şi  organizarea 
presei  pentru  popor,  cu  scop  de  propagandă  religioasă  şi  nici 
de  problema  unei  reviste  de  educaţie  în  spirit  creştin  pentru 
intelectuali ;  nu  anticipăm  aici  nici  părerile  noastre  cu  privire 
la  un  ziar  cotidian,  cu  caracter  militant,  susţinut  de  preo¬ 
ţime.  Suni  acestea  probleme  ce  reclamă  studiu  temeinic  şi 
pregătire  amănunţită,  dacă  vrem  să  fie  realizate  cu  izbândă  de¬ 
plină.  Mai  ales  cele  două  din  urmă,  care  trebue  să  taie  drum 
nou,  fără  să  le  fi  precedat  până  acum  încercări  mai  de  seamă. 

M.  Şeiceann. 


Desluşiri  definitive.1 

Prea  stimate  Domnule  Galaction, 

Poate  e  o  slăbiciune  a  mea,  dar  o  mărturisesc  sincer:  Nu 
citesc  .Adevărul  Literar4.  Cu  toate  acestea  eu  vă  cunosc  —  şi 
anume  în  ipostasa  fără  cordon  —  aşa  cum  v’am  cunoscut  pe  băn¬ 
cile  şcoalei,  acum  10 — 15  ani,  deci  —  cum  s’ar  zice  —  pe  când 
cordonul  nici  nu  exista.  Că  până  acuma  n’aţi  ştiut  de  existenţa 
mea?  Constatarea  e  de  prisos.  N’ati  pierdut  nimic.  Ce- aţi  şi  putea 
’nvăţa  din  smeritele  mele  strădanii? 


1  Vezi  « Adevărul  literar*  Nr.  23S  din  1925. 

Ştiam  că  lucraţi  şi  la  traducerea  sf.  Scripturi.  Am  citit  chiar 
un  fragment  din  Faptele  Apostolilor  într’unul  din  numerii  Bise¬ 
ricii  Ortodoxe  Române,  în  legătură  cu  articolul  „Inscripţia  dela 
Delphi*.) 

Şi  nime  nu  aşteaptă  cu  mai  multă  sete  Testamentul  Nou 
în  haina  pe  care  i-aţi  dat-o  Dvoastră,  decât  mine.  Nici  chiar  fic¬ 
tivul  sau  realul  domn  lronescu  din  dialogul  buclucaş.  Numai  cât 
în  articolul  din  Revista  Teologică  (Anul  XV,  Nr.  5—6)  eu  sub¬ 
liniam  necesitatea  retipăririi  Bibliei-  întregi,  pe  care  o  cer  cre¬ 
dincioşii  din  toate  părţile,  fără  să  le-o  poată  da  cineva  într’o 
traducere  care  să  nu  fi  apărut  nici  la  Newyork,  nici  la  Hamburg, 
nici  ia  Lipsea,  nici  chiar  la  Cisnădia  noastră,  ci  la  Bucureşti, 
unde  avem  —  pare-mi  se  —  o  tipografie  a  cărţilor  bisericeşti. 
Li-o  puteţi  da  Dvoastră?  Poate  peste  câţiva  ani  (şi  eu  vă  doresc, 
din  tot  sufletul,  s’o  puteţi  face  !)  Dar  pân’atunei  ce  se  face  lumea 
însetoşată  după  cuvântul  lui  Dumnezeu?  Căci  criza  biblică  nu 
mai  poate  suferi  nici  o  amânare. 

Cât  despre  „un  proces  de  rezistenţă  —  închis,  temut,  mi¬ 
sterios*  —  faţă  de  traducerea  D- voastră,  dacă  există,  Vă  rog  să 
mă  credeţi  că  nu  eu  l-ara  stârnit,  nici  n’o  să-l  alimentez  eu.  Nici 
măcar  prin  „prudenţa*  unor  reticenţe. 

Epilogul  dialogului  Dvoastre  m’a  mirat  şi  mai  mult.  In  arti¬ 
colul  meu,  n’am  vizat  pe  nime.  Deci:  „De  strigis  quae  non  sunt, 
nulla  quaestiof* 

Primiţi,  Vă  rog,  asigurarea  deosebitei  mele  stime. 

N.  Colan. 


MIŞCAREA  LITERARA. 

Cartea  vremii,  colecţie  enciclopedică  îngrijită  de  Nichifor 
Crainic,  editura  Fundaţiei  «Principele  Carol»  este  una  dintre 
cele  mai  fericite  iniţiative  culturale.  Ea  e  menită  să  ţină  inte¬ 
lectualitatea  românească  la  curent  cu  «problemele  cari  alcătuesc 
co  mplexul  de  preocupări  al  spiritului  contimporan.  Cartea  vremii 
vrea  să  fie  deci,  cum  o  arată  numele,  o  iniţiere  în  contimpo- 
raneitate».  Cele  trei  volumaşe  apărute  până  acum  sânt  o  che¬ 
zăşie  suficientă  pentru  utilitatea  şi  viitorul  acestei  îngrijite  pu¬ 
blicaţii  periodice. 

1.  Satul  mea  de  Ion  Pillat  ne  oferă  un  mănunchiu  de 
pasteluri  dintre  cele  mai  minunate.  Clipele  trăite  sânt  prinse  ’n 
imagini  de-o  surprinzătoare  energie  evocatoare.  Priveliştile  aşa 

de  pitoreşti  ale  vieţii  rurale  sânt  învăluite  în  duhul  discret  al 
unui  aristocratism  simpatic.  Din  spicuirea  paginilor  artistic  ilustrate, 
cititorul  iscusit  va  putea  reconstrui  biogratia  poetului  în  sufletul 
căruia  satul,  cu  tot  lăuntricul  său,  găseşte  cele  mai  delicate 
ecouri. 

Un  exemplu:  Imaginea  democratei  actuale: 

—  Sân  Petre,  moşule  albit  de  soartă, 

Deschide  poarta,  lasă-mă  in  rai, 

—  Amn,  vezi,  raiul  nu  mai  are  poartă 
In  el,  cucoane,  poţi  înira  când  vrai. 

2.  Legătura  roşie  de  Em.  Bucuţa  ne  adună  câteva  essai- 
uri  cari  vădesc  un  remarcabil  talent  literar.  Şi  dacă  fraza  au¬ 
torului  ar  fi  —  pe  alocurea  —  mai  scurtă,  de  bună  seamă  cartea 
ar  lega  pe  cititor  cu  şi  mai  multă  putere.  Bucata  «Legătura  ro¬ 
şie»  stă  cu  tot  dreptul  în  fruntea  volumului  drăguţ. 

3.  Viitorul  inteligenţei  de  Ch.  Maurras,  în  româneşte  cu 
o  notiţă  introductivă  de  Tudor  Vianu.  Cuprinde  doctrina  filo¬ 
zofică  a  celebrului  polemist  francez,  codirector  al  ziarului  re¬ 
galist  «L’Action  Francaise».  Din  ea  se  desprinde  ideia  funda¬ 
mentală  că  individul  numai  încadrându-se  în  patrie  poate  de¬ 
veni  un  element  util  societăţii.  Altfel  ajunge,  fatal,  în  orbita 
anarhismului.  In  cuvinte  de  o  simplitate  măreaţă  şi  de  o  rară 
incisivitate  zugrăveşte  el  situaţia  tragică  a  scriitorului  francez, 
situaţie  care  devine  din  ce  în  ce  tot  mai  tragică  sub  obsesia 
mizeriei  crescânde.  Cine-i  vinovatul  acestei  situaţii?  Materialismul 
cinic  care-a  «pervertit  inteligenţa»  reducându-o  la  rolul  unei 
slujnici  a  banului. 

Traducătorul  a  învins  greutăţile  pe  care  cu  tot  dreptul  le 
subliniază  în  nota  sa  Introductivă.  N.  C. 

* 

La  picioarele  Mântuitorului  (Zu  Fiissen  des  Meisters). 
Meditaţii  pentru  preoţi,  de  Anton  Huonder,  S.  I.  Voi.  II.  Noap¬ 
tea  suferinţelor,  Freiburg  i.  Br.  1025,  Herder.  Pag.  XII  şi  430 
preţul  Mărci:  5-20- 

Volumul  1  al  acestor  meditaţii  pentru  preoţi,  întitulat: 
*Ziua  de  lucru>,  a  apărut  în  urmă  cu  12  ani  şi  a  fost  tradus 
în  12  limbi,  pentru  a  fi  pus  la  îndemâna  preoţimii  din  diferite 
ţări.  Cartea  a  fost  tradusă  şi  în  româneşte,  de  un  sârguincios 
absolvent  al  seminarului  nostru  teologic  dela  Sibiu,  de  câţiva 
ani,  şi  revăzută  acum  aşteaptă  să  vadă  lumina  tiparului.  In 
acest  volum  se  analizează  viaţa  şi  activitatea  Mântuitorului 
in  vremea  petrecerii  Sale  pe  pământ,  în  scurte  meditaţii  me¬ 
nite  a  trezi  însufleţirea  şi  a  direcţiona  activitatea  pastorală  a 
preotului  după  cerinţele  vieţii  moderne. 

In  noul  volum,  apărut  acum,  se  tratează  zilele  de  sufe¬ 
rinţe  ale  Domnului,  dela  prinderea  din  grădina  Gethsemani, 

până  Ia  moartea  de  pe  cruce  şi  punerea  Lui  tn  mormânt,  cu 
toate  momentele  lor  zguduitoare.  Meditaţiile  urmăresc  acelaş 
scop  de  a  da  mângâiere  şi  intărire  preotului  in  misiunea  sa 
şi  Îndeosebi  de  a  stimula  dragostea  lui  cătră  Hristos,  al  cărui 
slujitor  este.  Acest  al  IMea  volum  este  o  luminoasă  interpre¬ 
tare  a  îndemnului:  «Cela  ce  voieşte  să  vină  după  mine...  să-şi 
ia  crucea  sa  şi  să- mi  urmeze  mie». 

Un  al  treilea  volum,  promis  de  autor,  va  trata  despre  di¬ 
mineaţa  preamăririi  şi  poate  un  al  patrălea  se  va  ocupa  de 
zorile  vieţii  Domnului  (copilăria). 

Cele  două  volume  apărute  surit  un  preţios  tezaur  sufle¬ 
tesc  pentru  preot. 

• 

Patimile  Domnului  şi  oamenii  de  azi  (Die  Passion 
Christi  un  wir  Menschen  von  Heute).  Conferinţe  pentru  vre¬ 
mea  de  post,  de  Dr.  Adolf  Honders,  profesor  de  teologie, 
Freiburg  i.  Br.  1925  Herder.  Pag.  125. 

Acelaş  duh  inspiră  şi  această  carte,  ca  şi  pe  cea  de  mai 
nainte,  punând  în  strânsă  legătură  personagiile  biblice:  pe  luda 
Pilat,  Irod  pe  tâlharul  şi  massele  poporului,  cu  viaţa  oamenilor 
din  vremile  noastre  atât  de  turburate,  cari  prin  faptele  şi  atri¬ 
buţiile  lor  răstignesc  mereu  pe  Hristos.  Cele  8  conferinţe  ana¬ 
lizează  stări  psihologice  şi  lămuresc  situaţii  sufleteşti,  cari  au 
efect  educativ  covârşitor. 

* 

Mântuitorul  fn  Muntele  măslinilor  şi  lumea  modernă 

(Der  Heiland  am  Olberg  und  die  moderne  Welt),  Şapte  pre¬ 
dici  pentru  postul  mare,  urmate  de  una  pentru  sf.  Paşti,  de  Dr. 
losif  Tongelen ,  O.  S.  C.  arhiepiscop.  Freiburg  i.  Br.  1925, 
Herder.  Pag.  104,  preţul  Mărci:  3. 

Cele  opt  meditaţii  pentru  post  date  în  formă  de  predici 
urmăresc  ţinta  de  a  lumina  cărările  rătăcite  ale  vieţii  moderne 
şi  de  a  readuce  pe  creştini  la  o  nouă  viaţă,  după  cuvântul  şi 
pilda  Mântuitorului.  Alături  de  critica  rătăcirilor  cartea  Îmbie 
cu  prisosinţă  şi  mijloacele  de  îndreptare,  prin  cari  se  poate  în¬ 
firipa  o  nouă  viaţă.  Cuvânful  sf.  Scripturi  este  întrebuinţat  din 
belşug  în  sprijinul  expunerilor,  ca  o  dovadă  că  această  cartea 
cărţilor  cuprinde  soluţii  principiale  pentru  toate  necesităţile 
vieţii.  Cartea  nu  e  numai  un  ajutor  pentru  preot,  ci  şi  o  lec¬ 
tură  edificatoare  pentru  orcine  s’ar  simţi  îndemnat  să  o  ci¬ 
tească.  Cu  prinosul  ei  o  chiemare  la  reculegere  şi  întoarcere 
spre  Dumnezeu,  în  credinţă  şi  în  acţiune. 

* 

Viaţă  nouă  (Neues  Leben)  expuneri  etice  religioase  de 
Hermann  Muckermann,  cartea  a  doua:  Solia  despre  împărăţia 
lui  Dumnezeu.  Freiburg,  i.  Br.  1925,  Herder,  pag.  98  preţul 
leg.  M,  2’20. 

Gândurile  aşternute  aici  pe  hârtie  urmăresc  clădirea  îm¬ 
părăţiei  lui  Dumnezeu  în  sufletele  oamenilor  primitori.  Cartea 
distinge  o  solie,  care  îmbrăţişează  mai  mult  teoria  etică,  —  ce 
se  desprinde  din  predica  de  pe  munte,  şi  alta,  solia,  care  dă 
îndemn  la  făptuiri  practice,  duse  până  la  eroism  moral  şi  re¬ 
ligios,  aşa  cum  ni  se  înfăţişează  în  pilda  de  pe  Golgota  pa¬ 
timilor. 

Sufletul  cărţii  se  adapă  din  fiorul  necesar  al  iubirii  dea- 
proapelui,  marea  lege,  care  normează  raporturile  dintre  oa¬ 
meni,  şi  crează  atmosferă  pacinică  şi  umanitară  între  indivizi  şi 
popoare.  Cartea  e  un  studiu  de  etică  socială,  pornind  dela  — 
viaţa  internă  a  omului  pentru  a-i  determina  atitudinile  lui  în 
afară.  Motivele  fericirii  sunt  aşa  de  strâns  ţesute  cu  acelea  ale 
suferinţei,  încât  cei  ce  se  călăuzeşte  de  această  normă  etică  în 
viaţă,  găseşte  că  crucea  lui  Hristos  este  harfa  fericirii  ome¬ 
neşti.  — 

* 

Instrucţia  mirilor  (Der  Brautunterricht).  O  iniţiere 
practică  a  clerului  pastoral,  de  Dr.  Ccrol  Rieder ,  Freiburg  i. 
Br.  Herder  1925.  Pg.  VIII  şi  40,  preţul  leg.  de  M.  2. 

Broşura  face  parte  din  publicaţia  «Hirt  und  Herde>,  «Pă¬ 
stor  şi  turmă»,  editată  de  institutul  misionar  arhiepiscopesc  din 
Freiburg,  care  răspândeşte  orientări  practice  pentru  chiemarea 
pastorală,  în  zilele  noastre. 

Instrucţia  mirilor  care  se  termina  cu  examenul  nupturien- 
ţilor  mai  ’nainte  de  a  primi  taina  cununiei,  înainte  vreme  era 
o  îndatorire  şi  în  biserica  noastră.  In  paguba  vieţii  familiare  şi 
în  paguba  bisericii  s’a  abandonat  această  practică.  Ea  va  tre¬ 
bui  reînviată,  pentruca  măcar  în  preajma  încheierii  căsniciei, 
tinerii  să  fie  orientaţi  asupra  drepturilor  şi  datoriilor  lor  con¬ 
jugale,  peste  graniţele  cărora  nu  pot  trece  fără  a-şi  primejdui 
fericirea,  pe  care  şi-o  doresc.  Este  o  necesitate  imperioasă  să 
fie  ajutaţi  a  înţelege  sfinţenia  căsătoriei,  să  li  se  precizeze  ati¬ 
tudinea  de  reciprocă  preţuire  şi  datorie  catră  copii.  Mentali¬ 
tatea  vremilor  noastre  a  pervertit  cu  totul  concepţia  asupra  vieţii 
în  căznicie,  încât  este  grav  ameninţat  temeiul  moral  al  acestei 
instituţii  sociale. 

Broşura,  de  care  ne  ocupăm,  pune  la  îndemâna  preotului 
preţioase  îndrumări  în  această  chestiune.  Expunerile  sunt  re¬ 
zultatul  unor  experienţe  pastorale  îndelungate,  complectate 
şi  cu  părerile  unui  medic  priceput,  păstrându-se  astfel  armo¬ 
nia  între  cerinţele  vieţii  trupeşti  şi  sufleteşti. 

* 

Despre  viaţa  cea  preţioasă  (Vom  kostbaren  Leben). 
Gânduri  de  Dumineca,  de  Dr.  Alfons  Htilmann,  Freiburg  i. 
Br.  1925,  Herder.  Pag.  VIU  şi  192.  Preţul  leg.  M.  2. 

In  viata  aceasta  sbuciumată  şi  preocupată  de  frământările 
pentru  traiul  de  toate  zileie  şi  stăpânită  de  râvniri  pronunţat 
materialiste  prinde  greu  propoveduirea  lucrurilor  spirituale  şi 
de  mântuire  sufleteăscă.  Se  cere  iscusinţă  deosebită  pentru 
misionarul  lui  Hristos,  ca  să  poată  câştiga  inimile  pentru  îm¬ 
părăţia  Lui.  Heilmann  este  unul  din  puţinii  apostoli  ai  scrisului 
creştinesc,  care  cucereşte.  El  priveşte  cu  ochiu  ager  lucrurile 
şi  întâmplările  vieţii  reale  şi  le  ştie  pune  în  legătură  luminoasă 
cu  opera  dumnezeiască  în  lume,  încât  nu  se  poate  să  nu  tre- 
ziască  interesul  pentru  o  viaţă  spirituala  mai  înaltă,  pentru  râv- 
nirea  fericirii  netrecătoare.  Această,  a  treia  carte  a  autorului, 
după  «Ceasurile  de  linişte»  şi  «Intre  viaţa  de  pe  pământ  şi 
veşnicie»  ne  vorbeşte  despre  puterile  vieţii,  despre  desăvâr¬ 
şirea,  conducerea  şi  stăpânirea  ei  şi  despre  viaţa  în  societate 
ţinând  seamă  de  elementul  de  viaţă,  care  sbucneşte  din  noi, 
ca  şi  de  elementele,  cari  acţionează  din  afară  asupra  noastră, 
stimulându  ne  la  acţiune,  sau  ţinând  a  distruge  în  noi  energiile 
sufleteşti  şi  trupeşti,  cari  stau  în  strânsă  legătură  cu  dispoziţiile, 
cu  nădejdea  şi  posibilităţile  de  mulţumire  şi  fericire. 

Cetitorul  hărţuit  de  griji  şi  osteneli,  mânat  de  gânduri, 
de  doruri  şi  râvniri  nepotolite,  găseşte  în  această  carte  frumu- 
seţă,  bucurie  şi  sănătoasă  îndrumare  ia  ordine  în  viaţa  lui  de 
toate  zilele.  Pr<  P.  Moruşca. 


CRONICĂ  BISERICEASCĂ-CULTURALÂ. 


Congresul  societăţii  ortodoxe  a  femeilor  române  s’a 

ţinut  anul  acesta  la  Bucureşti,  în  zilele  de  27  şi  28  Iunie,  sub 
prezidiul  dnei  Alexandrina  Cantacuzino.  Congresul  care  a  în¬ 
trunit,  pe  lângă  mulţimea  deiegaţilor  oficiali  ai  secţiilor  din 
toate  unghiurile  ţării,  şi  o  mare  mulţime  de  prietini  ai  acestei  utile 
asociaţii  femenine,  a  fost  deschis  printr’o  importantă  şi  profund 
gândită  cuvântare  a  dnei  prezidente.  In  cuvinte  închegate  cu 
iscusinţa  unui  distins  şi  rutinat  orator,  dna  Alexandrina  Canta¬ 
cuzino  a  expus  misiunea  femeii  ortodoxe  în  viaţa  socială  atât 
de  viciată  şi  a  subliniat  rolul  important  pe  care-1  îndeplineşte 
Societatea  ortodoxă  îndeosebi  ca  factor  cultural  religios. 

Din  rapoartele  diferitelor  secţii,  ca  şi  din  expunerile  dnei 
prezidente,  se  desprinde-o  constatare  îmbucurătoare:  feraenis- 
mul  român  e  îndrumat  pe  cale  sănătoasă.  Patria  şi  Biserica 
noastră  de  o  potrivă,  au  în  societatea  ortodoxă  unul  dintre  cei 
mai  devotaţi  sprijinitori  ai  idealurilor  lor.  Realizările  acestei 
societăţi  sânt  cu  atât  mai  preţioase,  cu  cât  ele  sânt  rezul¬ 
tatul  unui  efort  care  n’a  cunoscut  încă  sprijinul  oficialităţii; 
în  schimb  a  trebuit,  de-afâteaori  să  lupte  cu  piedeciie  ei.  Dna 
Cantacuzino,  care  de  curând  a  fost  aleasă  de  viceprezidentă  a 

«Uniunii  mondiale  a  femeilor»,  se  peate  felicita  cu  toi  dreptul. 
Noi  îi  dorim  viaţă  îndelungată  şi  desăvârşită  izbândă. 


Părintele  Nicolae  Popescu,  profesor  la  Facultatea  teolo¬ 
gică  din  Bucureşti,  şi-a  ţinut  discursul  de  recepţie  la  Academia 
română.  Domnia  Sa  este  al  doilea  preot  ortodox  care  întră  sub 
cupola  nemuritorilor.  învăţat  crescut  în  cea  mai  severă  disciplină 
şlienţifică,  părintele  N.  Popescu  întruneşte  toate  condiţiile  pentru 
a  ocupa  cu  deplină  vrednicie  locul  marelui  său  înaintaş  Dimitrie 
Onciul.  Cercetările  D-sale  din  aşa  de  dificilul  tărâm  al  bizan¬ 
tinologiei  i-au  dus  faima  peste  hotarele  ţării. 

Mai  mult  decât  alţii,  —  noi  ne  bucurăm  de  cinstea  cu 
care-a  fost  încununat,  pentrucă  sântem  convinşi  că  neobosita 
hărnicie  şi  vasta  sa  erudiţie  va  fi  pusă  cu  entuziasm  sporit  în 
slujba  neamului  şi  a  bisericii  drept  măritoare.  Domnia  sa  e 
înzestrat  cu  toată  armatura.de  investigaţie,  pentru  a  desgropa 
şi  a  arăta  lumii  orbite  de  patimi  toată  comoara  de  civilizaţie  şi 
cultură  zămislită  de  instituţia  sacră  pe  care  minusculii  noştri 
«europeişti»  şi  improvizaţii  noştri  sociologi  încearcă  s’o  ne 
socotească. 

* 

Serbările  dela  Braşov.  In  zilele  de  28—29 — 30  Iunie  a.  c. 
foştii  şi  actualii  elevi  şi  profesori  ai  Liceului  ortodox  «Andrei 
Şaguna»  dela  Braşov  s’au  adunat  pentru  a  sărbători  trei  sferturi 
de  veac  dela  întemeierea  acestei  vetre  de  lumină  care  de- atâta 
vreme  împânzeşte  ţara  cu  apostolii  cei  mai  devotaţi  ai  con¬ 
ştiinţei  româneşti  şi  ai  culturii  naţionale.  S’au  adunat  pentru 
a-şi  număra  rândurile  şi  pentru  a-şi  da  mâna  frăţeşte,  peste 
amintirea  scumpă  a  atâtor  colegi  morţi  pentru  neam  şi  lege. 
Cine-a  luat  parte  ia  aceste  grandioase  serbări  s’a  putut  convinge, 
prin  intuiţie  nemijlocită,  de  covârşitorul  rol  cultura!  pe  care  l-au 
avut  şcoaiele  ortodoxe  dela  poalele  Tâmpei.  Cununa  de  învă¬ 
ţaţi  ca  şi  nenumărata  mulţime  de  apostoli  şi  cărturari  adunaţi 
la  Braşov  din  toate  părţile  ţării,  sânt  o  dovadă  grăitoare  câ  cea 
mai  mare  parte  a  intelectualităţii  noastre  ardelene  de  astăzi  s’a 
adăpat  ia  izvorul  de  iumină  şl  de  conştiinţă  românească  ai  şcoa 
lelor  braşovene. 

Aşezate  în  inima  românismului,  sub  poalele  Carpaţilor 
—  până  ieri  despărţitori  de  fraţi  —  şcoaiele  dm  Braşov  erau 
predestinate  să  fie  cetatea  nebiruită  a  legii  strămoşeşti,  a  cul¬ 
turii  şi  a  aspiraţiilor  noastre  naţionale.  Credincioase  acestor 
idealuri  superioare,  sub  inspiraţia  Bisericii  neamului  care  le-a 
călăuzit  pân'  acum,  ele  îşi  vor  continua,  cu  entuziasm  sporit, 
binecuvântata  operă  culturală  —  spre  cinstea  înţelepţilor  şi  jert- 
felniciloi-  lor  întemeietori  şi  spre  fericirea  generaţiilor  viitoare. 

Neculce. 

Solemnitatea  încheierii  anului  şcolar  dela  Academia 
teologică  „Andreianâ“.  Duminecă,  14  Iunie  s'au  încheiat  cur¬ 
surile  Academiei  noastre  teologice.  După  terminarea  sf.  Liturgii, 
prof.  Dr.  Aurel  Crăciunescu  a  citit  rugăciunea  de  mulţumire. 

Studenţii  cu  profesorii  au  trecut  apoi  In  sala  de  recepţie. 
Au  participat  I.  P.  S.  Mitropolit  Nicolae,  P.  S.  Sa  Episcopul 
Vartolomei  şi  P.  S.  Sa  Episcopul  Iosif. 

1.  P.  C.  Sa  Părintele  Rector  Dr.  E.  Roşea  a  ţinut  o  scurtă 
cuvântare  de  binevenire  distinşilor  ierarhi.  —  Corul  Academiei 
a  executat  cântarea  «Tatăl  nostru». 

Vorbeşte  dl  profesor  N.  Colan.  Se  adresează  îndeosebi 
studenţilor,  actualizându  le  sfintele  şi  categoricele  datorii  legate 
de  chemarea  preoţească.  Intr’o  ireproşabilă  formă  literară  şi 
plină  de  intuiţie  pastorală,  exortaţia  dfui  profesor  Colan  a  stârnit 
o  unanimă  admiraţie. 

Părintele  Rector  a  făcut  darea  de  seamă  asupra  clasifica 
ţiei  studenţilor,  din  care  reiese  că  învăţământul  teologic  la  Aca¬ 
demia  noastră  este  într’un  real  progres. 

la  cuvântul  1.  P.  S.  Sa  Mitropolitul  Nicolae.  J.  P.  S.  Sa  îşi 
exprimă  bucuria  constatând  superioarele  rezultate  pe  care  le-a 
dat  munca  nepregetată  a  profesorilor  şi  studenţilor,  subliniind 
nevoia  orientării  spirituale  de  care  Însetează  poporul  românesc 
şi  pe  care  numai  o  preoţime  luminată  şi  străbătută  de  ideal 
misionar  o  poate  satisface. 

P.  S.  Episcop  Vartolomei  scoate  în  evidenţă  nevoia  efor¬ 
tului  permanent  de  formaţie  spirituală  a  preotului  ortodox  în 
cadre  de  disciplină  conştientă  şi  felicită  pe  I.  P.  S.  Mitropolit 
pentru  creaţia  genială  in  forma  învăţământului  academic  actual, 
aducând  totodată  mulţumiri  corpului  profesoral. 

Se  împarte  asistenţii  anuarul  Academiei  întocmit  cu  o  reală 
competenţă  de  I.  P.  C.  Sa  Părintele  Rector  al  Academiei  Dr. 
E.  Roşea.  Remarcăm  pe  lângă  datele  atât  de  clare  şi  de  com¬ 
plecte  cu  care  ni  se  prezintă  anuarul,  lucrarea  dlui  Profesor 
N.  Colan  —  interpretarea  Epistolei  către  Filimon,  —  de  care 
ne  vom  ocupa  înfr’o  recenzie  specială  —  dată  fiind  seriozitatea 
şi  noutatea  acestui  studiu  exegetic.  Serbarea  se  termină  cu 
«Imnul  Patriarhal»,  executat  de  corul  studenţilor.  Dr.  Gr.  Cr. 

* 

0  biserică  dărăpănată  şi  folosită  până  acum  de  magazie, 
în  curtea  asilului  de  bătrâni,  din  strada  Spitalului,  în  Sibiiu, 
este  pe  cale  să  devină  o  biserică  modernă.  Gândul  oamenilor 
este  să  o  restaureze  şi  adapteze  aşa  fel,  ca  să  funcţioneze  acolo  un 
radiofon  şi  să  poată  fi  instalat  cinematograf,  pentru  filme  religioase. 
Lucrul  se  chibzueşte  în,  afară  de  orice  îngrădiri  confesionale 
sau  naţionale,  servind,  in  primul  rând,  trebuinţele  infirmilor  din 
asilui  de  alături  şi  îmbiind  ioc  de  recreaţie  spirituală  pentru 
toţi  locuitorii  oraşului. 

Biserica  va  fi  renovată  cu  concursul  artiştilor  şi  maeştrilor 
sibieni,  cari  pe  urmă  se  vor  împărtăşi  din  beneficiul  întreprin¬ 
derii.  Toate  societăţile  culturale  şi  oficiile  publice  ale  tuturor 
naţionalităţilor  vor  fi  părtaşe  în  susţinerea  instituţiei.  Cinemato¬ 
graful  va  reproduce  filme  religioase,  artistice  şi  ştienţifice,  iar 
cu  ajutorul  radiofoniei'  se  va  putea  asculta  muzică  biseri¬ 
cească,  predici,  conferenţe  din  toată  lumea.  Administraţia  o  va 
face  oraşul,  iar  din  câştig  o  parte  se  va  da  asilului. 

Probabil  că  se  va  institui  acolo  şi  un  fel  de  bucătărie  po¬ 
pulară  după  chipul  agapelor  întâilor  creştini. 

Aceste  ştiri  ni  le  împărtăşeşte  revista  «Kirchliche  Blătter» 
din  Sibiiu. 

Noi  felicităm  din  toată  inima  pe  ceice  au  avut  această  in¬ 
spiraţie  şi  dorim  deplină  izbândă  instituţiei,  ce  se  va  înzestra  cu 
toate  mijloacele  moderne  de  educaţie  creştinească,  cu  o  singură 
rezervă,  —  ca  să  nu  se  prefacă  într’o  întreprindere  de  câştig 
nesăbuit  şi  să  nu  se  coboară  prestigiul  unui  edificiu  bisericesc 
la  starea  unei  ospătarii.  ”  M.  Şeiceanu. 


NOTE  ŞI  INFORMAŢII. 


Congresul  «Asociaţiei  generale  a  clerului  ortodox  român» 
se  va  ţinea  anul  acesta  la  Cernăuţi.  în  zilele  de  25  şt  26  August. 
Problemele  ce  vor  fi  desbătute  sunt  următoarele:  1.  Importanţa 
şi  necesitatea  presei  bisericeşti.  2.  Organizarea  şi  mijloacele  tre¬ 
buitoare  pentru  susţinerea  ei.  3,  Înzestrarea  bisericii.  Dată  fiind 
importanţa  acestui  congres  în  care  se  va  discuta  una  dintre 
cele  mai  mari  probleme  ale  misionarismului  modern:  presa  bi¬ 
sericească,  îndemnăm  preoţimea  noastră  să  ia  parte  la  e!  în 
număr  cât  mai  mare.  Participanţii  se  vor  anunţa  la  Biroul  Central 
din  Bucureşti  (strada  Leonida  3). 

* 

La  invitaţia  «europenilor»  noştri  dela  gazetele  cari  în 
anumite  momente  îşi  apără  redacţiile  cu  cordon  de  jandarmi 
pentrucă  şi-au  făcut  o  meserie  din  a  insuita  ţara  care  îi  adă¬ 
posteşte  şi  le  pune  la  dispoziţie  compartimente  gratuite  clasa 
I  pe  C.  F.  R.  —  un  conferenţiar  şi  mai  european,  d!  Guernut 
secretarul  «Ligei  Drepturilor  Omului»  venise,  acum  vr’o  trei 
săptămâni  să  lumineze  pe  Bucureştenii  noştri,  să  le  spună  că 
e  timpul  suprem  sa  iasă  din  barbaria  cavernelor  de  troglodiţi 
să  surpe  temniţele,  să  desfiinţeze  furciie  şi  să  nu  mai  aprindă 
ruguri...  c'un  cuvânt  sa  curme  îngrozitorul  martiraj  al  proleta¬ 
rilor  din  România.  Bucureştenii  —  nu  ai  dlui  Costaforu  —  de 
astădată  nu  s’au  arătat  prea  curioşi  de  predica  brodată  cu  roşu 
a  dlui  Guernut.  Prea  era  «înaintată»  pentru  ei,  de  aceea  au  şi 

zădărnicit-o.  Incidentul  se  putea  închide  foarte  simplu  şi  foarte 
discret,  fără  ca  Europa  să  se  fi  supărat. 

Numai  cât  în  Ierusalim  s'a  făcut  tulburare  mare  foarte. 
Patronii  «opiniei  publice»  au  început  să  ţipe,  ca  după  o  ma¬ 
nifestaţie  studenţească,  reeditând  acel  convoiu  de  epitete  cu 
care  de  obicei  blagoslovesc  ei  tara,  ori  de  câteori  aceasta  le 
spune  că  nu  e  ispitită  de  ioc  să-şi  schimbe  culoarea  steagului. 

La  urma  urmelor  conferinţa  se  putea  ţinea.  România  nu 
s'ar  fi  surpat  şi  Bucureştenii  nu  şi-ar  fi  stricat  pofta  de  aperitive. 
Dar,  după  cum  dl  Guernut  şi-ar  fi  luat  dreptul  să  defaime 
ţara,  în  aplauzele  frenetice  ale  celorce  l-au  aşteptat  la  gara  de 
nord,  ceilalţi  Bucureşteni  şi-ar  fi  permis  —  în  virtutea  aceloraş 
«drepturi  ale  omului»  —  să-l  ia  cel  puţin  cu  huideo. 

lată  de  ce  credem  că  soluţia  discretă  a  Bucureştenilor  a 
fost  mai  creştinească,  sau  cum  s'ar  zice,  mai  puţin  barbară, 
deci  mai  «sănătoasă»  şi  pentru  dl  Guernut. 

* 

In  congresul  librarilor  români,  ţinut  la  Bucureşti  în  zilele 
de  3  şi  4  Maiu  a,  c.,  dl  Popescu-Târgovişte  a  cerut  sancţiuni 
severe  pentru  librarii  cari  vor  mai  vinde  publicaţii  de  cuprins 
sau  înfăţişare  (tablouri)  imorală.  La  propunerea  dsale  congresul 
a  introdus  In  noiie  statute  următoarea  frază:  «Se  vor  aplica 
sancţiunile  prevăzute  în  statut...  în  caz  că  un  membru  societar 
editează  sau  vinde,  subvenţionează  sau  publică  scrieri,  tablouri 
vederi  etc.  cu  caracter  obscen  şi  pornografic  care  ameninţă 
bunele  moravuri  ale  societăţii».  Hotărârea  e  dintre  cele  mai 
frumoase  şi  celce-a  stârnit-o  merită  toată  lauda  oamenilor  de 
bine.  Dar  abia  respectarea  ei  practică  va  aduce  cinste  şi  laudă 
integrală  librarilor  noştri. 

* 

La  15  Iulie  se  va  deschide  la  Mănăstirea  Neamţu  al  lV-lea 
ciclu  anual  al  cursurilor  Cercului  Social  Creştin  «Solidaritatea». 
Cursurile  se  vor  ţinea  în  modul  următor:  15  Iulie,  Dr.  Ştefan 
Bogdan:  Despre  Pozitivism  şi  creştinism;  16  Iulie,  prof.  V. 
Gh.  lspir:  Creştinismul  în  relaţiunile  internaţionale;  2)  Mijloace 
de  mărginire  a  răspândire!  sectelor;  17  iulie,  D.  Boroianu: 
Dreptul  canonic  şi  noua  organizare  bisericească.  18  Iulie.  Ema- 
noil  Bucuţa:  Românii  din  Valea  Timocului;  19 — 20  Iulie,  1.  Mi- 
hălcescu:  Problema  muncii  în  concepţia  antică  şi  cea  creştină; 
21 — 22  Iulie,  preotul  I.  Popescu-Măiăeşti :  Filozofia  cărţii  iui 
Iov;  23  Iulie,  prof,  Nae  lonescu:  Despre  filozofie  şi  ortodo 
xism;  24  Iulie,  prof.  Ştefan  Popescu:  Muzica  religjoasă;  25  —  26 
Iulie,  arhimandritul  Scriban:  Limba  cărţilor  bisericeşti;  27  Iulie, 
Marcel  Botez:  Impresii  din  Cehoslovacia;  29  iulie,  Dr.  Cozma 
Popescu:  Eugenia  socială  faţă  cu  morala  creştină ;  30—31  Iulie, 
prof.  Şerban  lonescu :  Evoluţia  ideiei  de  proprietate  faţă  cu 
noile  curente  sociale;  2)  încercările  de  unire  a  bisericilor; 

27  Iulie,  SI.  Brădişteanu :  Creştinismui  şi  armonizarea  claselor 
sociale;  2  —  3  August,  l.  Savin:  Literatura  ca  mijloc  de  edu¬ 
caţie  în  seminarii ;  4 — 5  August,  prof.  N.  Bănescu :  Predica  sf. 
loan  Hrisostom ;  6  August,  P.  S.  S.  arhiereu  Grigorie  Leu : 
îndrumări  practice  în  viaţa  creştină ;  7 — 8  August,  Pantilimori 
Romanescu:  învăţământul  în  seminarele  teologice;  9  August, 

N.  Berceanu :  Cultura  şi  idealismul  creştin;  10—11  August, 
avocat  Tudor  Popescu:  Creştinismul  în  concepţia  dreptului 
contimporan;  12—13  August,  arhimandritul  Daniil  Ciobotaru : 
Despre  noua  organizare  a  mănăstirilor. 

* 

Scriitorul  Em.  Bacuţa  publică  in  Nr.  2,  anul  V  al  «Gân¬ 
dirii»  un  articol  inspirat  de  «Anul  sfânt»  al  Romei.  Domnia  sa 
crede  că  «Biserica  răsăriteană  a  încremenit  în  formele  ei  vechi 
şi  n’a  mai  putut  da  nimic  peste  ele.  O  dovadă  e  lipsa  de  în¬ 
suşiri  misionare  şi  de  proletism.  Roma  singură  a  plecat  cu  crucea 
în  mână  printre  necredincioşii  Aziei  şi  ai  Americei,  unde  a  în¬ 
tâlnit  mai  târziu  luterani  răsfoind  şi  răstălmăcind  Evanghelia, 
sau  trimişi  ai  altor  secte,  iar  niciodată  Răsăriteni.  Aceştia  s’au 
zăvorit  în  bisericHe  lor  naţionale  ajunse  biserici  de  stat  şi  îm¬ 
prumutând  punctele  de  vedere  înguste  sau  simpatiile  şi  antipa¬ 
tiile  vremelnice  ale  acestor  state».  Recomandăm  dlui  Bucuţa  să 
citească  istoria  misionarismului  rusesc  (frânturi  va  găsi  şi  în 
cartea  părintelui  arhim.  Scriban :  Studiul  Pastoralei  la  Români) 
să  urmărească  scrisul  profund  al  colegului  său  N.  Crainic  şi 
să  recitească  în  întregime  articolul  *E?itooa  fără  cruce »  al  dlui 

O.  M.  Ivanov  (Gândirea  Nr.  3  anul  IV).  In  felul  acesta  credem 
că  îşi  va  remania  părerile  atât  cu  privire  la  biserica  ortodoxă 
cât  şi  cu  privire  Ia  cea  catolică.  Ba  poatecă  îşi  va  tempera  şi 
entuziasmul  care  i-a  zămislit  articolul  de  care  ne  ocupăm.  «Si¬ 
noadele  se  adună  cu  pădurea  lor  de  cârji  —  continuă  di  Bu¬ 
cuţa.  —  Cupola  sfântului  Petru  se  aprinde  din  mii  de  candele. 
Icoane  pornesc  pe  drumuri.  Roma  cheamă». 

Nu  mergeri,  domnule  Bucuţa I  P^nirucă  tocmai  « Catoli¬ 
cismul  este  acela  care  a  înlocuit  prtntr'o  savantă  substituire  teo¬ 
logică  teocraţia  spirituală  a  lui  Hristos  cu  autocraţia  temporală 
a  Papei.  Pana  s'a  înălţat  la  demnitatea  laică  a  unui  Cesar  şi 
îndlţându-se  in  numele  Lui  Hristos,  l-a  coborât  şi  a  făcut  din 
El  mt/loc  pentru  întinderea ,  întărirea  şi  victoria  cesarismutut 
papal.  Cu  sabia  Ceserului  în  mână  —  ‘deşi  cu  crucea  pe  peot  — 
catolicismul  a  năzuit  sa  cucerească  această  lume  si  îmoârâţiiie 
ei.  Fiind  anticreştin  in  tendinţele  sate  pământeşti  —  şl  întreaga 
istorie  a  lui  este  o  dovadă  —  catolicismul  c  stins  idda  creştină 
ei  din  Biserică  a  tăcut  o  instituţie  politică.  Dar  stoteie  —  acest 
ultim  dar  pe  cere  l-a  făcut  iui  Hristos  diavolul  spre  ispitirea 
lui  —  se  lumesc  cu  sabie,  cu  foc,  cu  ucidere,  cu  crimă.  Ca  să 
cucerească  statele,  ortodoxia  catolică  a  devenit  ucigaş e  nu  numai 

a  lui  Hristos  ci  şi  ucigătoare  a  omenirii.  Istoria  catolicismului 
este  istoria  răsboaielor  sale.  In  epocile  sale  de  decădere,  Biserica 
catolică  s’a  coborât  până  la  cinism.  tNu  citiţi  epistolele  sf.  Pavel 
—  scria  cardinalul  Bembo ,  exprimând  o  stare  de  suflet  generală 
şi  foarte  Intimă  oontlfllor  papali  —  căci  acest  stil  barbar  v'ar 
putea  conrupe  gustul.  Lăsaţi  aceste  prostit  nedemne  de  un  om 
grav:  omltte  has  nugas ;  non  entm  decent  gravem  vlrum  tales 
tneptiae >  (G.  M.  Ivanov:  <Europa  fără  cruce»,  Gândirea ,  Nr. 
3.  an.  IV). 

Iată,  intre  altele,  dece  nu  mergem  la  Roma  t 

* 

Bătrânul  director  al  Conservatorului  de  muzică  din  Cluj 
marele  compozitor  Gheorghe  Dima,  a  trecut  în  lumea  celor  care 
nu  cuvântă.  Cu  el  dispare  creatorul  cântecului  românesc  din 
Ardeal  —  şeful  unei  şcoale  muzicale  româneşti.  Figura  lui  de 
o  rară  dinstincţie  n’o  să  mai  farmece  privirea  noastră;  bagheta 
lui  n’o  să  mai  vrăjească  pe  corişti.  Din  lumea  lui  —  n'o  să 
ne  mai  mângâie  decât  cu  îmbelşugata  şi  neperitoarea  zestre 
artistică  ce  ne  a  creiat-o  geniul  şi  osârdia  lui  fără  păreche.  Şi 
încă  cu  ceva  —  şi  mai  preţios:  cu  pilda  unei  vieţi  trăite’n  slujba 
neamului  şi  a  lui  Dumnezeu.  Credinţa’n  Dumnezeu  şi’n  izbânda 
idealului  nostru  naţional  l-a  mângâiat  şi  l-a  întărit  în  cele  mai 
tragice  clipe  ale  vieţii  sale.  In  temniţa  din  Cluj,  pe  vremea  răs- 
boiului,  fermecătorul  septuagenar  îşi  mângâia  tovarăşii  de  vârstă 
şi  de  soartă  —  scriind  şi  cântând  liturghii  de  laudă  Iui  Dum* 
nezeu...  Odihnească  in  pace! 

.  * 

Prdfesorul  Dr.  V.  Lăzărescu  dela  Academia  teologică  ort. 
din  Oradea  mare  publică  în  revista  «Legea  Românească»  un 
remarcabil  studiu  polemic  întitulat  «In  ce  ne  deosebim».  Studiul 
este  un  răspuns  la  un  articol  al  păr.  gr.-Cat.  Dr.  Aloisiu  L.  Tăutu 
dela  Oradea  mare.  In  el  ni  se  lămureşte  documentat  problema 
aşa  de  actuală  şi  de  importantă  a  deosebirilor  ce  ne  despart 
pe  noi  ortodocşii  de  catolicii  Romei  mari  şi-ai  celei  mici-  Dl 
V-  Lăzărescu  pune  la  punct  toată  seria  de  «argumente»  cu  cari 
apologeţii  Romei  se  ostenesc  în  zadar  să  justifice  primatul  papa!. 
Dată  fiind  importanţa  şi  stăruitoarea  actualitate  a  problemei, 
dl  V.  Lăzărescu  ar  face-un  lucru  bun  retipărindu-şi  studiul  în 
broşură  şi  dându-i  astfel  o  publicitate  cât  se  poate  de  largă. 

* 

Gândul  pe  care  «Revista  Teologică»  l-a  vânturat,  în  pri¬ 
măvară,  cu  atâta  entuziasm  se  apropie  de  realizare:  Pelerinajul 
la  locurile  sfinte  se  va  face!  Iniţiativa  a  luat-o  însuşi  I.  P.  S. 
nostru  Mitropolit  Ntcolae. 

In  privinţa  aceasta  Consistorul  nostru  arhidiecezan  a  pu- 
publicat  în  organul  său  oficia!  «T.  R,»  următorul  comunicat: 

«Cu  bucurie  aducem  la  cunoştinţa  tuturora,  că  în  toamna 
anului  acestuia,  prin  15—20  Septemvrie  vom  organiza  sub  con¬ 
ducerea  I.  P.  S.  Sale  arhiepiscopul  şi  mitropolitul  nostru  Dr. 
Nicolae  Bălan  un  pelerinaj  la  Ierusalim,  la  locurile  sfinte,  unde 
a  trăit  şi  învăţat  Mântuitorul  şi  a  murit  pentru  mântuirea  noa¬ 
stră,  spre  a  ne  pleca  genunchii  şi  a  ne  închina  şi  ruga  la  Mor¬ 
mântul  Domnului,  spre  a  ne  putea  apropia  mai  uşor  de  Isus 
Hristos  şi  a  renaşte  la  o  nouă  viaţă  in  El,  ca  să  umblăm  pe 
urmele  Lui  şi  ca  să  ne  întoarcem  apoi  înoiţi  şi  renăscuţi  su¬ 
fleteşte. 

Călătoria  se  va  face  dela  Constanţa  Ia  Iaffa,  portul  Ieru¬ 
salimului,  cu  vaporul  «împăratul  Traian»  al  serviciului  maritim 
român  pe  lângă  următoarele  preţuri:  70  locuri  cl.  I  cu  15  mii 
Lei,  40  locuri  cl.  II  cu  10  mii  Lei  cu  mâncarea  pe  vapor  şi  120 
locuri  cl.  III  cu  3000  Lei  fără  mâncare,  dus  şi  întors.  Călătoria 
dela  Constanţa  la  Iaffa  şi  înapoi  va  dura  10  zile,  cu  o  oprire 
de  2  zile  în  Constantinopol,  iară  vizitarea  locurilor  sfinte  va 
ţine  vre-o  5—7  zile.  La  această  sumă  se  vor  adăuga  cheltue- 
lile  de  întreţinere  in  palestina,  cât  va  dura  vizitarea  locurilor 
sfinte.  Privitor  la  aceste  cheltuieli  am  cerut  informaţiuni  dela 
locurile  competente  şi  îndată  ce  vom  primi  răspunsul  îl  vom 
comunica  celor  interesaţi,  ca  fiecare  să  se  poată  pregăti  cu  su¬ 
mele  necesare.  Pentru  călătoria  pe  C.  F.  R.  până  ta  Con¬ 
stanţa  vom  cere  reducere  de  75%,  ceeace  credem  că  se  va 
acorda. 

La  acest  pelerinaj  se  admit  intelectuali  şi  popor,  bărbaţi 
şi  femei,  în  numărul  limitat  mai  sus.  Ceice  doresc  a  lua  parte 
la  acest  pelerinaj,  sunt  rugaţi  a  se  anunţa  cât  mai  urgent  la 
părintele  Vlrgil  Nistor,  secretar  consistorial  în  Sibiu ,  de  unde 
se  vor  da  la  cerere  orişice  informaţiuni. 

Fiind  numărul  locurilor  foarte  redus,  este  de  dorit  ca  anun¬ 
ţările  să  se  facă  cât  mai  curând,  căci  admiterea  se  va  face  în 
ordinea  anunţării. 

întrucât  vor  permite  împrejurările  se  face  dela  Iaffa  o  că¬ 
lătorie  şi  până  la  Cairo  şi  Alexandria,  în  Egipet». 

Spre  lămurirea  cititorilor  noştri  ţinem  să  adăogăm  că  Bi¬ 
roul  central  al  Asociaţiei  clerului  «Andrei  Şaguna>  a  rugat  pe 
I.  P.  S.  Mitropolit  să  binevoiască  a  exopera  o  reducere  simţită 
a  taxelor  de  mai  sus.  Nădăjduind  că  această  reducere  va  putea 
fi  obţinută,  credem  că  la  pelerinajul  proiectat  vor  putea  parti¬ 
cipa  şi  membri  de-ai  clerului  nostru,  cărora  greutăţile  vieţii  nu 
le  îngăduie  o  prea  mare  jertfă  materială.  Comunicatul  s’a  lansat 
abia  de  două  săptămâni  şi  aproape  toate  jocurile  sunt  ocupate. 

* 

Din  cei  19  bursieri  ai  statului,  trimişi  în  străinătate  pentru 
studii  teologice,  7  sunt  uniţi,  iar  restul  ortodocşi.  Asta  însem¬ 
nează  o  proporţie  adorabilă:  Pentru  circa  10%  uniţi  367o  bur- 

sieri;  pentru  circa  90%  ortodocşi  64%  bursieri.  Confraţii  no¬ 
ştri  dela  «Unirea»  au  deci  tot  dreptul  să  facă  jalbă  la  «Liga 
Naţiunilor»,  că  sunt  persecutaţi  de  «bizantinismul  dominant»... 

* 

In  toamna  anuiui  curent  va  apărea  în  româneşte  cea  mai 
nouă  carte  a  celebrului  filosof  şi  pedagog  Fr.  W  Foerster: 
Christus  uni  dos  mtnschllche  Leben  (Hristos  şi  viaţa  omenească). 

Este  unul  dintre  cele  mai  bogate  daruri  ale  veacului  nostru. 

In  profunditatea  ca  şi  ’n  belşugul  cuprinsului  ei,  nu  poate  fi 

asemănată  decât  doar  cu  Sorta  di  Cristo  a  lui  Papini.  Tradu¬ 

cerea  ei  —  cu  învoirea  autorului  —  este  aproape  terminată  de 
dl  pro’f.  N.  Colan. 

* 

Minunatele  caiete  de  Cetiri  şi  tâlcuirl  din  Biblie  şi  Evan¬ 
gheliile  Duminicale,  tâlcuite  de  păr.  I.  Trifa,  redactorul  « Luminii 
Satelor »,  sunt  pe  cale  de  a  se  epuisa.  Căutarea  lor  Insă  pare 
a  se  înteţi  tot  mai  mult.  De  aceea  autorul  a  hotărât  să  scoată 
cât  mai  curând  o  nouă  ediţie. 

* 

Păr,  Dr.  Qrigorie  Cristescu  şi-a  dat  în  editura  Librăriei 
diecezane  din  Arad  o  serie  de  conferinţe,  tratând  diferite  pro¬ 
bleme  din  domeniul  vieţii  sociale  şi  religioase.  Cartea  de  o 
deosebită  actualitate  va  scăpa  din  tiparniţă  peste  câteva  săp¬ 
tămâni. 

* 

In  editura  Librăriei  diecezane  din  Arad  a  apărut  a  doua 
ediţie  a  Predicilor  (voi.  I)  părintelui  Oh.  Maior ;  catehet  la 
Şcoala  normală  «Andreiu  Şaguna»  din  Sibiiu.  Cartea  care  în 
cele  144  pagini  ale  sale  cuprinde  30  de  predici  zămislite  în 
clipe  de  profundă  meditaţie  şi  expuse  cu  claritate  şi  căldură 
—  este,  un  preţios  îndreptar  pentru  orice  vestitor  al  evangheliei. 

• 

Alţii  despre  noi: 

«Revista  Teologică»,  an  XV  lea,  Nr.  4,  Sibiu  1925. 

Străbătută  dela  un  capăt  la  altul  de  un  puternic  duh  de 
înviorare  creştinească,  revista  aceasta,  scoasă  de  o  mână  de 
cărturari  de  elită  de-ai  bisericii  de  peste  munţi,  în  fruntea  că¬ 
rora  s’a  aşezat  un  suflet  de  misionar  al  apostolatului  creştin 
dela  noi,  valorosul  preot  Dr.  Gr.  Cristescu,  oltean  de  origine, 
actualmente  strămutat  la  Sibiiu,  unde  e  profesor  Ia  Academia 
teologică,  revista  aceasta  are  darul  de  a  pune  pe  tapet  chestiu¬ 
nile  arzătoare  ia  ordinea  zilei,  urmărind  soluţionarea  lor  prac¬ 
tică.  , 

Cine  va  vizita  Sibiul  şi  va  cerceta  viaţa  religioasă  şi  cul¬ 
turală  de  acolo,  se  va  convinge  de  cele  spuse  de  noi  mai  sus. 
Sâmburele  acestei  mişcări  e  viaţa  ce  se  desfăşură  din  cetăţuia 

de  cărturari  din  jurul  Catedralei  măreţe  ortodoxe  de  acolo,  care 
e  sufletul  întregului  Ardeal. 

Datorită  spiritului  pătrunzător  al  I.  P.  S.  Mitropolitul  Ni- 
colae,  sub  supravegherea  căruia  apare  revista  de  cincisprezece 
ani  de  zile,  ca  unul  ce  l-a  început  —  ca  simplu  profesor  la 
seminarul  Andreian,  a  fost  singurul  îngrijitor  al  ei,  —  viaţa  cui- 
turală-religioasă  curge  din  coloanele  revistei  —  scrisă  cu  o  în¬ 
grijire  ireproşabilă  —  în  sufletul  preoţimei.  pregătită  mult  mai 
bine  pentru  lupta  culturală  ca  preoţimea  dela  noi  şi  de  acolo, 
în  sufletul  poporului. 

E  o  muncă  ce  merită  toată  lauda. 

Răsfoind  Nr.  pomenit,  aflăm  —  alături  de  însufleţitoare 
articole  iscălite  de  Păr.  Gr.  Cristescu,  N.  Colan  şi  alţii,  un  preţios 
articol  al  Păr.  Ştefan  Meteş,  profesor  la  Universitatea  din  Cluj, 
despre:  «Relaţiile  Bisericii  ortodoxe  din  Ardeal  cu  Principatele 
române  în  sec.  XVllI-Iea».  (Revista  «Căminul»  din  Focşani  An.  I. 
Nr.  5-6). 

£ 

Sionul  românesc,  monitorul  oficial  al  eparhiei  unite  a  Lu¬ 
gojului  publică  un  letopiseţ  al  «Bisericii  române  din  Banat». 
Pentruca  cetitorii  noştri  să-şi  poată  face  ideie  de  vasta  erudiţie 
şi  de  stilul  românesc  al  «reprezentanţilor  apusului  luminat  în 
România»,  reproducem  un  fragment  ales  la  întâmplare  din 
«studiul»  Arhiereului  loan  Boroş,  prepozit  capi-tular  şi  prelat 
papal: 

«Atunci  acei  membrii  protestând  au  reprobat  procedura 
îndeosebi  fiscul  erarial  loan  Ungvari,  afirmând  că  comisfunea 
nici  când  nu  s’ar  fi  învoit  ca  cauza  (sic!)  să  se  decidă  cu  acla¬ 
maţie  că  nu  a  fost  de  faţă  toată  comuna  şi  că  din  cei  prezenţi 
numai  o  parte  mică  s’a  declarat  contrat  cî  numai  atunci  se  face 
destul  (sic!)  ordinaţiunei  dacă  locuitorii  se  vor  asculta»;  ( Sionul 
Românesc.  An.  XII,  Nrii  10—13,  pag.  35  coloana  1.) 

Ce  păcat  că  Academia  română  s’a  cam  grăbit  cu  alegerea 
părintelui  Nicolae  Pop  eseu... 

Prin  alipirea  la  Franţa  a  ţinuturilor  alsaciene  numărul  pro¬ 
testanţilor  francezi  a  crescut  dela  500,000  la  aproape  1.000,600. 
Din  aceştia  000,000  sânt  calvini,  iar  350,000  luterani.  Au  patru 
facuităţi  de  teologie!  O  puternică  viaţă  culturală  pulsează  în 
sânul  bisericii,  cu  preocupările  caracteristice  «creştinismului  so¬ 
cial».  Geneza  acestor  preocupări  o  explică  originea  calvinistă 
a  bisericii  reformate  franceze. 

De  semnalat  şi  aci:  criza  de  preoţi. 

* 

Localul  şcoalei  germane  din  Paris  a  fost  confişcat  de  gu¬ 
vernul  francez  şi  pus  în  vânzare,  Cumpărătorii  (englezi)  l-au 
dăruit  bisericii  ruşilor  refugiaţi,  cari  au  hotărât  înfiinţarea  unei 

facultăţi  de  teologie  ortodoxă  la  Paris,  care,  probabil  se  va  des¬ 
chide  încă  în  toamna  anului  acestuia.  Avem  motive  să  credem 
că  noua  facultate  de  teologie  va  fi  un  puternic  far  de  lumină 
creştină  ortodoxă  în  metropola  culturii  apusene.  Şi  asta  cu  atât 
mai  mult,  cu  cât  sunt  perspective  ca  această  şcoală  să  întrunească 
—  cel  puţin  stagiar  —  pe  cei  mai  reputaţi  profesori  ai  orto¬ 
doxiei  universale, 

♦ 

Continuăm  să  înregistrăm  cu  bucurie  fapta  celor  ce  au 
ostenit  cu  răspândirea  broşurilor  trimise  spre  desfacere.  Ne-au 
mai  trimis  până  acum  preţul  de  vânzare  P.  C.  părinţi  proto¬ 
popi:  Dumitru  Antal  dela  Reghin,  Teodor  Herman  dela  Dej, 
Vasile  Gan  dela  Baia  de  Arieş  (Lupşa),  Mihail  Lucuţa  dela 
Şiria,  loan  Cândea  dela  Avrig,  losif  Morariu  dela  Dobra,  Ioan 
Rafiroiu  dela  Poiana  Sărată  (Oituz)  şi  Dr.  Ioan  Dobre  dela  Deva. 
P.  Cucernicii  protoierei  din  Vechiul  Regat,  dela  Constanţa,  dela 
Turnu  Severin,  Mehedinţi,  dela  Câmpulung-Muscel  şi  dela  Bacău ; 
apoi  P.  On.  Direcţii  ale  semjnariilor  teologice  din  Craiova  şi 
Roman,  Seminarul  din  Constanţa,  prin  seminaristul  G.  Teodo* 
rescu  cl.VIIl  şi  Seminarul  Nifon  din  Bucureşti,  prin  pedag.  N. 
D.  Popescu. 

Rezultatul  obţinut  până  acum  şi  încunoştiinţările  venite 
din  alte  părţi,  că  în  vreme  apropiată  ni  se  va  trimite  preţul 
broşurilor  primite  şi  cetite  cu  bucurie,  ne-a  îndemnat  să  tri¬ 
mitem  un  restrâns  număr  de  broşuri,  ce  mai  aveam  la  înde¬ 
mână,  câtorva  protopopiate  şi  din  Basarabia,  pentru  fraţii  preoţi 
de  acolo. 

Mulţumim  cu  recunoştinţă  tuturor  celor  ce  ajută  cu  oste¬ 
neala  lor,  opera  culturală  bisericească. 

Asemenea  mulţumim  părinţilor  protopopi  Dumitru  Antal 
dela  Reghin,  Mihail  Lucuţa  dela  Şiria  şi  Procopiu  Givulescu 
dela  Radna  pentru  bunăvoinţa  de  a  ne  fi  încassat  dela  toţi 
preoţii,  întreg  abonamentul  pe  1925.  O  notă  de  distincţie  pentru 
înţelegerea  necesităţilor  culturale  ale  preoţim»  de  sub  condu¬ 
cerea  sa,  e  aceea  a  păr.  protopop  P.  Givulescu  dela  Radna, 
care  ne-a  câştigat  abonaţi  noi  pe  toţi  preoţii  din  protopopiat, 
cari  au  fost  de  curând  hirotoniţi  ori  nu  aveau  încă  abonată 
Revista,  trimiţându-ne  abonamentul  şi  pe  jumătatea  trecută 
a  anului. 

lnfrăţindu-ne  puterile  şi  stăruind  cu  râvnă  şi  înţelegere 
pentru  opera  de  cultură  şi  progres,  vom  răzbi  să  facem  lucrul 
Domnului  tot  mai  cu  succes,  în  cadrele  bisericii  sale  drept- 
slăvitoare.  Administraţia  «Revistei  Teologice". 

* 

Numărul  viitor  al  <  Revistei  Teologice »  va  ieşi  la  începutul 
tunel  Septemvrie,  în  mărime  dublă. 

